�Oso pozik egotekoa da nire herriko selekzioko hautatzaile izatea eta besteekin konpartitzea� - GARA\nMikel ETXARRI | EUSKAL SELEKZIOKO HAUTATZAILEA\n�Oso pozik egotekoa da nire herriko selekzioko hautatzaile izatea eta besteekin konpartitzea�\nEntrenatzaile lasartearrak 2003. urteaz geroztik zuzentzen du taldea. Aulkian urtean behin soilik esertzeak hutsunea sortzen diola aitortzen du, baina bihar, zortzi urte igaro ostean, etxera itzuliko da, Anoetara. Euskal Herri osoko zaleak bertara gerturatzea nahiko luke.\nLasai igaro ditu egunok Mikel Etxarrik familiakoekin Gabonak direla-eta. Alabaina, Boliviaren aurkako neurketa buruan du jada hautatzaileak.\nAulkian berriro esertzeko gogoz al zaude?\nUrte osoa ematen dut horren zain. Eskerrak, behintzat, urtero esertzeko unea dugula, eta gogoz nago.\nEuskal Selekzioa bezalako talde batean zein da hautatzaile baten eginbeharra?\nNormalean, aurrena euskaldun guztiek non jokatzen duten ezagutzea. Urtean zehar partidak ikusten ditugu eta gure jokalariek nola jokatzen duten aztertzen dugu. Ondoren, azkeneko bi hilabeteetan partida prestatzen hasten gara: entrenatzaileen bidez jokalariak nola dauden jakiten dugu, lesioren bat duten edo ez, edo jokatzea komeni zaien edo ez.\nProfesional izanda eta kontuan izanda gure partida ez dela ofiziala, entrenatzaileekin eta jokalariekin konplitu behar dugu. Horrela errazagoa da jokalariak ekartzea. Pena handia da Ingalaterran direnak behin ere ezin izan direla etorri. Mikel Artetarekin hitz egin dugun bakoitzean, beti etorri nahi izan du. Izan zen behin aukera hori, Estonian jokatu genuenean, Ingalaterran Liga amaituta zegoelako, baina ez zioten baimena eman, entrenamendua baitzeukan.\nNola banatzen duzue lana Jose Mari Amorrortuk eta zuk?\nNi bederatzi partidatan ibili naiz Iribarrekin, bat Iruretarekin eta beste bat Amorrorturekin. Iribar Athleticetik oso gertu zegoen, eta Javier Exposito, aldiz, Realetik gertu. Hala, Expositoren tokia nik hartu nuen eta berdin jarraitzen dugu orain jokalariak hautatzeko garaian.\nNormalean bakoitzak bere zerrenda egiten du. Jose Mari eta ni, aurreko urtetik elkarrekin ibili garenez, iazko oinarriarekin egin dugu; Aranburu kenduta eta aldaketaren bat eginez. Gero, gure artean erabakitzen dugu zein sartu edo zein kendu. Ez da arazorik izaten, nahiz eta duda sor daitekeen bat edo bi jokalarirekin. Kasu honetan, Asier Riesgok Eñaut Zubikaraik baino gehiago jokatu izan du, baina aurten ez. Aurten bospasei partida jokatu ditu Eñautek, eta horregatik ekarri dugu.\nZu 2003tik zara hautatzaile. Zein bilakaera izan du ordutik hona Euskal Selekzioak?\nEgun selekziora iristen diren jokalariak gazteagoak direla sumatzen dut. Lehen Mailan gero eta gazteagoak ateratzen ari direla ikusten da, eta selekzioan ere hala gertatzen da. Iaz Iñigo Martinezek jokatu zuen, eta bere lehenengo urtea zen Lehen Mailan. Aurten ere Illarramendi eta Ibai Gomez daude.\nGazteen kontu hori taldeen «errua» ere izan al daiteke?\nBeraiek izaten dute meritua, beraiek ateratzen baitituzte gazteak, eta guk ikusi eta hartu bakarrik egiten dugu. Meritu handia dute Athleticek eta Realak honelako jokalari gazteak ateratzeagatik. Talde gehienak jokalariak lehenago ateratzen hasi direla uste dut. 1996tik, Bosman legea atera zenetik, Espainiako Ligara kanpoko jende asko etorri zela-eta, taldeek euren etxetik jokalariak ateratzea erabaki dute.\nLarunbatean «etxera» itzuliko zara, Anoetara. Zer sentitzen da horrelako egoera baten aurrean?\nOso pozik nago. Gipuzkoarrek partida hona ekartzea eskatzen zuten jada, beti San Mamesen jokatzen genuelako. 2004an hemen jokatu genuen Hondurasen aurka, baina jende gutxiago etorri zen. Hor bi arazo garrantzitsu daude. Aurrena, Bizkaia Gipuzkoa baino handiagoa dela. Gainera, San Mamesera jende gehiago joaten da; beraz, beraientzat errazagoa da San Mamesera joatea Anoetara baino. Nik Bizkaiko jendeari Anoetara etortzeko eskatuko nioke, askotan Gipuzkoakoak asko eta asko joan direlako San Mamesera.\nGuretzat, hoberena izango litzateke urtero tokia aldatzea: Gasteizen, Bilbon, Baionan edo Donostian jokatzea; hau da, taldea tokiz aldatu eta herri guztietan jendearen aurrean azaltzea.\nZaila izan al da deialdia egitea?\nDeialdia ez da zaila izan, baina beti dauka problemaren bat, lesioak direla-eta. Horregatik, askotan 22 jokalari deitzen ditugu. Ez dakit azkenean 20rekin geldituko garen edo beste norbaiti deitu beharko zaion.\nUruguairen aurkako nire lehen partidan, gogoratzen dut nola bezperako entrenamenduan Urzaizek eta Xabi Alonsok tupust egin zuten, eta ezin izan zuen jokatu ez batak eta ez besteak. Orduan, korrika beste bati deitu behar izan genion. Kanpoan zegoen, baina jai-eguna utzi eta etorri egin zen.\nFutbolari asko utzi behar izan al dituzue kanpoan?\nNik pena handia daukat batekin. Realarengandik oso gertu nago, eta Riesgori aurten ez zetorrela esateko deitu nion; gainera, Ion Ansotegi eta ni oso lagun onak gara... Askotan pena ematen dizu, baina denentzako tokirik ez dago. Beraiek ulertu egiten dute eta oso ondo portatzen dira.\nBiharkoa norgehiagoka ofiziala izango balitz, Ingalaterran dauden jokalariek jokatzerik izango luketela uste al duzu?\nHori nola izango litzatekeen pentsatzea oso zaila da. Politikoen eskutan gaude; ez dago kirolaren eskutan. UEFA edo FIFA argiak dira: ez baldin bada politikoki aitortua, ez dio baimena emango. Orain Gibraltarren kasua dago. Ez dakit baimena emango dien ala ez, baina eskaera 2001a baino lehenago izan zen eta oraingo arauan ezin omen da aplikatu, eta hor utzi dute gaia. Beraz, hori iristean pentsatu beharko da.\nJokalari berrien artean, Realeko Zubikarai eta Illarramendi daude. Zer komentatu dizute?\nOso pozik daude biak, barrez hartu zuten deia. Nik zorte handia izan dut. 53 urte daramatzat segidan futbolean, eta hortik azkeneko 18-20, profesional bezala. Aurrena, Portuetxeko laborategi batean lan egin eta arratsaldeko bostetan entrenatzera joaten nintzen Bigarren Mailan zegoen Eibarren jokatzeko; beste hiru urte Aurrera Ondarroan pasa nituen. Horregatik, oso pozik egotekoa da nire herriko selekzioan hautatzaile izatea eta besteekin partekatzea.\nXabi Alonso etorriko al da?\nBai. Bera Donostian dago jada. Nahiko urduri pasa nuen astelehena. Berarekin duela hilabete eta erdi hitz egin nuen. Lehenengo momentutik esan zuen etorri nahi zuela eta bera arduratuko zela entrenatzaileari baimena eskatzeaz. Baina iragan larunbatean, emaitza kontuan edukiz eta 82. minutuan aldatu zutela ikusita, zeozer gerta zitekeela pentsatu nuen. Ezin izan nuen berarekin hitz egin gaueko zortziak arte. Ez zuen telefonoa hartzen, baina berak deitu eta lasai egoteko esan zidan, hemen egongo zela. Xabirena aipatzekoa da. Oso umila da eta gurekin, behintzat, oso ondo portatzen da.\nBoliviako taldeari buruz zer aipatuko zenuke?\nXabier Azkargorta urtarrilaren 19an, San Sebastian bezperan, hara abiatu zen. Bazkari bat egin genuen berarekin Zarautzen eta alde egin zuen, baina ez zuen taldea udara arte hartu.\nPeru, Uruguai eta Ekuadorren aurkako azken hiru partiden laburpenak ikusi ditugu. Hiru erdilarirekin jokatzen du eta aurrean aurrelari oso bizkor bat du, 33 urte dituen Salcedo, hain zuzen ere. Azken bost goletatik lau sartu ditu berak. Arean oso ondo mugitzen dela dirudi. Bestalde, Uruguairen aurka, lau goletik hiru estrategikoak izan ziren, bat falta baten bidez eta beste bi kornerretan.\nEuskal Herriaren maila berean al dago?\nUste dut baietz. Partida zaila izango da, orekatua. Talde bezala, gu baino prestatuagoak egongo dira, ziur aski. Gainera, gu 22 bagara, asmoa da denek jokatzea. Garrantzitsua irabaztea da, baina denek jokatzea nahi dugu.\nAzkargortak zenbait futbolari sendo utzi ditu deialditik kanpo...\nMarcelo Martins Morenoren kasuan, azken partidetan ez du titular bezala jokatu. Beste entrenatzailearekin egunero jokatzen zuen, baina Xabierrekin uste dut denetan ez duela titular bezala jokatu. Boliviarentzat jokalari garrantzitsua da. Europan izan zen. Werder Bremenek fitxatu zuen eta hortik utzita joan zen Wiganera. Ingalaterran sei edo zortzi hilabetez aritu zen.\nZuk harreman sendoa duzu Azkargortarekin. Neurketari buruz hitz egiteko astirik izan al duzue?\nElkarrekin egin genuen ikastaro nazionala 1978an, Oviedon. Ondarroako Aurrera utzi nuenean, berak hartu zuen postua eta beti egon gara elkarrekin ikastaroak ematen. Harreman handia dugu; 35 urte dira elkar ezagutzen dugula. Partida prestatu baino lehen Skype bidez hitz egin genuen, baina ez dugu partidari buruz hitz egin oraindik. Asteartean Gabonetako zorion-txartela bidali nion. Ziur aski, gaur goizean bisitatuko dut.\nIaz aipatu zenuenez, honelako partidak irabaziz ofizialtasunaren alde borrokatzen da.\nBai. Egunen batean ofizialtasuna ailegatzen bada, taldeak maila duela jakitea garrantzitsua izango da. Beste tokietako futbola eta Europako Txapelketa bezalako lehiaketak ikusiz, bide onean gaude. Venezuelaren aurkako bi neurketak irabazi genituen; Serbiaren aurka ere bai, eta Kataluniaren aurkako bi partida oso garrantzitsuak ere aipatu behar dira. Maila eta intentsitate handiko partidak izan ziren. Tamalez, Galesen aurka 0-1 galdu genuen etxean, baina partida ona jokatuta. Eta hori garrantzitsua dela uste dut.\nEuskal Selekzioa urtean behin zuzentzeak ez al dizu hutsunea uzten barnean?\nBai. Liga bukatuta, bi urtetik bi urtera, Europako Txapelketa edo Munduko Txapelketa izaten dira. Beraz, oso zaila da hor tartean partidak sartzea, eta klubei ez zaie asko gustatzen. Kontuan hartu behar da jokalariek oporretatik hiruzpalau egun galdu behar dituztela gurekin egoteko.\nIkusten al duzu egunen batean Euskal Herria ofizialki lehiatzen?\nEz dakit nik edo hurrengoek ikusiko duten. Ez dakit noiz, baina uste dut ailegatuko dela. Garrantzitsuena, ordea, jokatzea da eta partida bakarra izan beharrean, bi edo hiru jokatzea, aurkarientzat normala izateko. Gales, Ghana, Serbia, Mazedonia, Uruguai, Bolivia, Estonia... Herri ugarik ezagutzen gaituzte jada. Gainera, Estoniaren aurka UEFA araudiarekin jokatu genuen: denak elkarrekin atera, partida hasi baino ordu erdi lehenago jokalari guztiak epaileari aurkeztu... Hala jokatu genuen jada, behintzat.


Patata zaintzea loratu bitartean eta ondoren - "Patata Sistema" aldizkaria\nLoraldian, tuberkuluen eraketa intentsiboa gertatzen da, eta horien kopurua eta neurria neurri handi batean, lore zuhaixka hazi diren baldintzen araberakoak dira. Garai garrantzitsu honetan, patatak ureztatu, janzteko eta Coloradoko patata kakalardoen babesa behar dute.\nZainketaren hiru alderdi guztiak aintzat hartuko ditugu, baita patatek loratzen ez duten edo loreak denboraldi batean bigarren aldiz agertzen diren kasuak bereiz aztertuko ditugun ere. Askotan barietatearen araberakoa da, baina batzuetan lorezainaren esku-hartzea beharrezkoa da.\nLoreak dituen patataren ezaugarriak. Gizonak tuberkuluak besterik ez ditu behar. Lurzorutik elikagai asko xurgatzen dituzten gailurrak ere jasan beharreko beharrezko osagarri gisa hautematen dira. Zer esan loreei buruz: inolako alferrikako parasitoak direla dirudi, landaretik onenak ateratzeko gogoz. Beraz, jaio zen garaian loreak eta goiko hostoak kenduz gero errendimendua nabarmen handitu dezakezu teoria sortu zen.\nPatatak, ordea, hazkuntza programa propioa duten izaki bizidun konplexuak dira, eta, horretarako, tuberkuluak biztanleria kontserbatzeko babes aukera besterik ez dira. Zuhaixkak begiak eta goiko hostoak kentzerakoan erreakzionatzen du existentziarako mehatxu gisa.\nKaltetutako landarea gaixotasun larrian egongo da, edo gerora are gehiago eratuko du galera konpentsatzeko. Jakina, oligoelementuak garatzeko beharrezkoak diren lore berriak tuberkuluak kenduko dira. Klasikoa, hegazkinak bi aldiz ordaintzen duena. Kimuak ez dira agertuko jada polinizatutako loreak kenduz gero. Baina orduan prozedurak ez du batere zentzurik, loreak dagoeneko mantenugaiak xurgatu baititu.\nBeste arrisku bat dago. Patata eremuan, gutxienez, gaixorik dagoen zuhaixka egongo dela ziur dago. Uztaiak eta hostoak mozten, lorezainak ez ditu tresnak eta eskularruak desinfektatzen landare bakoitza prozesatu ondoren, beraz, kimuen zauri irekien bidez, onddoen infekzioekin kutsatzen ditu. Beraz, uzta pixka bat handitzeko nahia dela eta, horren zati garrantzitsu bat gal dezakezu.\nGainera, esperimentalki egiaztatu zen tuberkuluak bat edo beste gehiago izateak loreak kendutako zuhaixketan eratzen direla, naturalki loratu dituzten landareetan baino. Baina zuhaixkak zauritzen ez badira, patatak hazten dira eta forma erregularragoa dute.\nKomeni da landare-materialetarako barietate arraro bat hazten denean bakarrik kentzea, tuberkuluen kopurua haien tamaina baino garrantzitsuagoa denean.\nPatataren loraldi tasa\nZuhaixka ugariak ikusten badituzu - ziurrenik zure aurrean - frogatutako barietateetako edozein. Duela gutxi, hazleek oso gutxi loratzen duten edo lorerik falta ez duten barietateak hazten dituzte. Horrelako zuhaixken obulutegiak oso bakanak dira. Adibidez, Rocco eta Mariella barietate ugarienek ez dute loratzen. Aldaera udaberria uda lehor batean ere ez da loratuko, eta hezetasun normala oso azkar loratzen da. Itzalean landatutako zuhaixkek ez dute ondo loratzen.\nPatataren loratzeak ez du zuzenean tuberkuluen eraketa eta hazkuntza eragiten, baina loreak ez izateak maiz adierazten du lorezainak akats bat egin duela eta laborantza arriskuan dagoela.\nBarietatearen ezaugarriez eta lursailaren itzaltzeaz gain, beste bi arrazoi daude patatak ez loratzeko.\n- landareek hezetasunik ez dute. Premiazko ureztaketa antolatzen ez bada, tuberkuluak ez dira gehiago eratuko eta lur azpian hazten dira, ondorioz, udazkenean jasotako uzta eskasa izango da;\n- lurzoruan - gehiegizko hezetasuna eta nitrogeno ongarriak. Kasu honetan, zurtoin boteretsuak, begiak estalita egon beharrean, etzaten dira. Beharrezkoa da ureztatzea gelditzea, gailurrak moztu (zurtoinaren luzeraren laurdena gutxi gorabehera), eta ondoren errautsak gehitu lurrera (edalontzi bat 1 metroko ohe bakoitzeko), lurra askatu eta arinki sastrakak bota.\nEguraldi hezeetan, lehorte luzearen ondoren, noizean behin patata bigarrenez loratzen dela. Kontua da, beroaren eraginez, tuberkuluak neurririk gabe uzten direla, eta euri gogorrak etortzen direnean, "bigarren udaberria" etorriko da patatara eta zuhaixkak denbora galtzea ekartzen saiatzen da. Ureztatzea arazo honen prebentzio hobea da. Gainera, begiak kendu dituzten zuhaixkak behin eta berriz lora daitezke.\nPatatak ureztatu loraldian\nLoratze eta loraldian, patata sasiek hezetasuna behar dute. Euririk egiten ez badu, lehenengo ugariak agertzen direnean, ugaritu landareak ugariak: gutxienez 3 litro ur zuhaixka bakoitzeko. Ureztatu beharra zehazteko erraza da: nahikoa da lurra ukitzea gainazaletik 5-6 cm-ko sakonerara. Hezetuta badago, hobe da ureztatzea atzeratzea, gehiegizko hezetasunak tuberkulu gazteak kaltetu ditzakeelako.\nPatatak goizez edo arratsaldez ureztatzen dira. Biharamunean, lurra askatu behar duzu eta zuhaixkak bota, sustraiek ura ez ezik oxigenoa ere jasoko dute. Bi aste geroago, lurra berriro lehortzen bada, oheak berriro ureztatu ditzakezu.\nEguraldi lehorrean, ureztatu ondoren, komeni da lurra urez estaltzea: lehor leuna edo lastoa. Prozedurak ez du hainbeste denbora eta ahalegin behar, baina ez duzu zertan kezkatu udazkenean tuberkulu txikiak txikiak edo pitzatuak izan daitezen.\nPatatak lorez gainditzea\nSortzen ari diren tuberkuluak elikadura hobea behar dute. Normalean, lore garaian bi patata oinarrizko janzkera egiten da:\n- loratzeak azkartzeko hasieran (lurrean metro bakoitzeko ohe bakoitzeko 3 kozinarekin errauts nahastu potasio sulfato koilaratxo batekin);\n- Masa loraldia hasi ondoren 4-5 egun tuberkuluen hazkundea azkartzeko (superfosfatoa 2 koilarakada - ohe metro lineal bakoitzeko).\nUda hasieran, foliar goiko apainketa ere egin daiteke. 10 litro ur gutxi gorabehera (patata eremuko ehun metro karratu bakoitzeko):\n30-40 g urea;\nPotasio sulfatoa 50 g;\n10-20 g amonio nitrato;\nnahastu 2 g kobre sulfato, 10 g potasio gatza, 40 g amonio nitrato, 200 g superfosfat.\nColoradoko patata kakalardoetatik lore patatak babestea\nArazoa da lore garaian patatak ez direla produktu kimikoekin busti behar Coloradoko patata kakalardoei aurre egiteko. Izurriak eskuz suntsitu beharko dira. Ontzi batean bilketa mekanikoaz gain, erremedio herrikoiek lagunduko dute:\n- hautsi kilogramo bat errauts, nahastu 10 litro urarekin eta irakiten hozten denean - gehitu 40-50 g garbitzeko xaboi birrindu xerra fin baten gainean;\n- sasiak arto-hautsarekin hautseztatu.\nFunts horietako edozein gutxi gorabehera 7-10 egunetik behin erabil daiteke. Izurrite gehiegi badaude, lore patatak produktu biologikoarekin busti behar dira. Egokiena, adibidez, "bititoxibilina", "Akarina" edo "Fitoverma".\nPatata zaindu loreak ondoren\nPatata loratzen denean, ezinezkoa da sastrakak ureztatzea: gehiegizko hezetasuna ingurune egokia da labaina berandu garatzeko. Elikadura ere ez da beharrezkoa.\nGailurrak berdeak diren bitartean, zenbait aldiz bustitzen dira Coloradoko patata kakalardoentzako zenbait erremediorekin. Produktu kimiko sendoak uzta hasi baino 2 hilabete lehenago erabil daitezke. Beraz, horrelako funtsak egokiak dira geroko barietateetarako.\n"Bryansk eremuaren 2017ko eguna": arrakasta, etorkizunerako eta etorkizunerako planei buruz


Tadej Pogacarrek irabazi du Il Lombardia lasterketa, sasoiko azken monumentua | Txirrindularitza | Naiz\n2021 URR. 09 - 16:45h\nAzken eguneraketa: 2021 URR. 09 - 17:40h\nTadej Pogacarrek irabazi du Il Lombardia lasterketa, sasoiko azken monumentua\nEsloveniarra azkarrena izan da esprintean larunbat honetan korritu den urteko azken monumentuan, etxeko txirrindulari Masnadari irabazita. Urte bikain bati amaiera eman dio Pogacarrek: Tourra eta bi monumentu irabazi ditu.\nTadej Pogacar esloveniarra, Lombardiako garaikurra eskuan duela. (Marco BERTORELLO/AFP)\nTadej Pogacar UAE Emirates taldeko txirrindulariak erakustaldia eman eta garaipena erdietsi du esprintean Il Lombardiako 115. edizioan, sasoi honetako azken monumentuan. Primoz Roglic herrikidea, Julian Alaphilippe bi aldiz munduko txapeldun fratziarra, Remco Evenepoel belgikarra, Adam Yates britainiarra edota Mikel Landa euskalduna bezalako aurkariak izan ditu garaileak Como eta Bergamo artean korritu den 239 kilometroko lasterketan.\nUrteari amaiera bikaina emateko balio izan dio Il Lombardiak. Izan ere, Tourra –iazko edizioa ere irabazi zuen– eta aurtengo Lieja Bastoña Lieja lasterketa ere agertzen dira bere palmaresean. Balentria hau ez zen 1973tik ikusi, Eddie Merckx belgikarrak lortu zuenetik.\nIazko eta aurtengo Tourrean eremu guztietan ondo moldatzen den txirrindularia erakutsi du Pogacarrek, eta larunbat honetan beste modu batean gailendu da: esprintean. Fausto Masnada (Deceuninck Quick Step) italiarra baino azkarraoa izan da esloveniarra. Adam Yates (Ineos) britainiarrak podiuma itxi du, irabazlearengandik 51 segundora helmugaratuz.\nAtzetik, Primoz Roglic (Jumbo) esloveniarra, laugarren, eta Alejando Valverde Movistar) murtziarra, bosgarren, iritsi dira. Euskaldunik onena Mikel Nieve (BikeExchange) izan da, 18. postuan sartuz 2:49ra. Jonathan Castroviejo 63. postuan helmugaratu da, irabazlearengandik 11:09ra. Mikel Landak (Bahrain), bestalde, ezin izan du lasterketa amaitu.\nIl Lombardiak betiko ihesaldia izan du. Bertan aritu dira Thomas Champion frantziarra (Cofidis, Solutions Crédits), Jan Bakelants (Intermarché – Wanty – Gobert Matériaux), Victor Campenaerts (Team Qhubeka NextHash) eta Tim Wellens belgikarrak (Lotto Soudal), Chris Hamilton australiarra (Team DSM), Mattia Bais (Androni Giocattoli – Sidermec), Davide Orrico (Vini Zabù) eta Andrea Garosio italiarrak (Bardiani-CSF-Faizanè), Domen Novak esloveniarra (Bahrain – Victorious) eta Amanuel Ghebreigzabhier eritrearra (Trek – Segafredo).\nLasterketa hasieratik saiatu dira aurrera egiten eta sei minutuko abantaila ere lortu dute. Hala ere, tropelak ez die laguntzarik eman eta Bergamotik 50 kilometroren faltan harrapatu dituzte.\n35 kilometroren faltan, Passi di Ganda igoeran, Pogacarrek lehenengo indar erakustaldia eman du. Taldetik ihes egin du eraso bortitz batekin, baina ondoren, jaitsieran, sufritu egin du Tourreko bi aldiz irabazlea izan denak.\nIzan ere, erorikoa izatetik oso gertu egon da Pogacar. Ez behin, baizik eta bi alditan lurrera erortzeko oso gertu egon da. Errepideko horma oso gertu izan du esloveniarrak, eta egoera hau guztia oso ondo aprobetxatu du bertako errepideak bikain ezagutzen dituen Masnadak –Bergamon jaiotako txirrindularia da– 16 kilometroren faltan Pogacar harrapatzeko.\nTropelean, bitartean, Alejandro Valverde maila onean dagoela erakutsi du eta Julian Alaphilippe, Michael Woods edota Adam Yatesekin batera aritu da, baina 45 segundo atzetik zihoazen bost kilometroren faltan.\nBeraz, garaipena Pogacar eta Masnadaren artean egongo zen, azken igoerak ez bazuen kontrakoa esaten. Bien arteko begiradak nabariak izan dira igotzen zuten bitartean. Italiarrak, gainera, etxeko zaleen animoak zituen, baina esloveniarrak, artista hutsa honelako egoeretan, bere legea inposatu du denboraldi historiko bati amaiera bikaina emateko.


Hitz gutxikoa zen nire aita, ez zuen dena hitzez bete nahi. Ni ahozabala naiz. Gutxi hitz egiten zuen nire aitak, batzuetan ez zuen ezta hitzik ere esaten, soinu bat edo barretxo bat baino zuen igortzen. Edo begirada bat botatzen zuen. Gehiagorik ez zen beharrezkoa.\n“El Pasajero” entzutean asko oroitu naiz nire aitaz, soinuz betetako disko isila baita, disko xumea baina munduz betea, disko neurriduna baina mugagabea, ezer soberan duen diskoa, batzuetan magikoa, normalean entzuten dugunaz desberdintzen dena, bere soinu- eta literatura-hizkera propioa sortzen duen diskoa. Hori harrigarria da: inkonformismoak, Jairo Zavala etengabe bilatzeak eta bere unibertsoak hemen zenbait gauza lortzen dituzte: batasun, koherentzia eta batez ere sakontasun eta edertasun guztiz hunkigarriak eta transformatzaileak. Ez zara pertsona bera “El Pasajero”-n murgildu ostean.\nJairok dio bere bidaiariak zerikusirik ez duela Iggy Popenarekin. Ez da gidaria, ez da nagusia, behatzaile bat da, bidaiaz gozatzen duena, bidaiatik bizirik ateratzen dena, ikasten duena, bidai egiten dena. Mundutik egiten duen bide nekaezinean Jairorekin gurutzatzen diren milaka pertsonak izan daitezke bidaiari hori. Euren eguna eta euren itxaropena jarraitzen duten eta begiratzen duten pertsonak, Jairok lanaren abestirik bikainenean abesten dien ikusezin horiek: “Déjalo ir”, arreta jartzen ez ditugunei entzutea gonbidatzen duen abesti soila.\nBidaiari horiek egunero “Panamericana” igarotzen dute, Alaskatik Suaren Lurraldera Amerika zeharkatzen duen zaina, bere ereserkia duen giza-bidaiaren metafora: diskoa irekitzen duen abestia, dantza, pentsamendua, barrea eragiten dituena eta atzamarkatzen zaituena. Askok DFra heldu edo gurutzatzen dute, Mexikoko hiriburua, Depedro bidaiariak Bunbury kanpotarrarekin batera abesten dion megalopoli handia, soinuekin hiri bat nola margotzearen eredu ezin hobea. Eta kontrapuntua duena “Hay algo ahí” abestian, mundua hain txarto ez dagoela gogoratzen duena, mundua osatzen duten guztietan onik badagoela.\nLehenengo bidaiariei begirada bat dago ere, Afrikara. Kontinente horretan sortzen da disko hau pizten duen energia, “Un hombre bueno”-ren hiru urte baino geroago. Eta energia hori “Gigantes”-en biltzen da, berdin du nondik zatozen, garrantzia duena nora zoazen baita. Hori guztia gogoratzen du “Antes de que anochezca” abesti zorrotzean, musika afrikarra eta iparramerikarra nahasten duena eta zeinean Jairok gitarrmaoka kora bat balitz bezala jotzen duen. Hazten den eta barrutik hartzen zaituen abestia, altxatzen eta eramaten zaituena eta grabatzean John Convertino handia hunkitu zuena.\nBaliteke grabaketa izatea “El Pasajero”-ren bidaiarik zalantzagarriena. Jairo eta Caléxicoak Tucsoneko estudio batean, hamabost egun abendu hots-hots batean, modu analogikoan grabatzen, aldaketak egiteko, ukituak emateko aukerarik gabe, emozioaren, momentuaren, zintzotasunaren bila. Baditu gainera haize-instrumentu zoragarriak eta hari laukote bat, Devotchkako Tom Hagermanen moldaketekin eta hiriko filarmonikoaren musikariek interpretatuta, “estutu, estutu, hau rocka da eta” oihupean adoretuak. Eta estutu, estutzen dute bai, leun, ia modu hipnotikoan “La casa de sal”-en; bidai bat haurtzaroaren lurraldera. Eta estutzen dute, baina eztarria, “Ser valiente”-n, diskoaren beste altxorretako bat, bizitzaren deklarazio bat: oso ausartak izan behar dugu maiteena mantentzeko.\nEta kolore nahasketa horretan “Solo el sonido”-ren argitasuna eta divertimentoa dago, “Acuérdate” harrigarria eta berrogeita hamargarren hamarkada oroitzen duena baita disko osoa bezain iradokitzailea den Gaby Morenoren ahotsa duena, eta “Miedo” intimoa, ia minimalista, entzutearen grinan geratzen den eskaera berezia.\n“Pasajero”-n Jairok bere teknika zaintzen du: barrutik orokortasunera, pertsonatik gizartera joatea. Eta musikarekin egiten du baita: hatz txikiarekin laztandu ondoren zu ekaitz betean uztea. “El Pasajero” entzutean munduari buruz hitz egiten duela nabaritzen duzu, bertatik bidaiatzea eragiten duela, baita zure gauza txikienez hitz egiten dizula ere, maiteen dituzun pertsonez. Agian horregatik guztiagatik hainbeste oroitu naiz nire aitaz. Agian horregatik hainbeste gauza nabarituko dituzue disko honekin. Askoz gehiago esan nezake, luzatu, baina nire aitak zioen bezala: “isil, esanda dago”.


Asteburuan hasiko dira pilotariak Gipuzkoako Herriarteko Txapelketan : Oarsoaldeko Hitza\nAsteburuan hasiko dira pilotariak Gipuzkoako Herriarteko Txapelketan\nEskisabel, Yorel, Abel eta Rubenek osatutako taldea sasoian dago, lortutako emaitzek agerian utzi duten moduan, eta gorenera heltzea du taldeak helburu lehiaketan.\n2018an Txapeldunorde izan zen Errenteriako Udala. Argazkia: Gipuzkoako Euskal Pilota Federazioa\nErrenteriako taldeak asteburuan hasiko dira Gipuzkoako Herriarteko Txapelketan. Larruzko Paletan eta Pala Motzean zuzenean sartu dira zozketa bidez finalerdietan eta Olaberrian jokatuko dute joaneko partida larunbatean 11:00etan\nGomazko Paletan Errenteriak final zortzirenak jokatuko ditu Azkoitiaren aurka. Joaneko partida Fanderian izango da larunbat arratsaldean. Azkoitia da egungo txapelduna, hasteko, beraz, maila handiko aurkaria izango dute errenteriakoek.\nTrinketean, EPLEko pilotarien arteko derbia asteburuan lehen mailan. EPLE2 eta EPLE1 taldeek jokatuko dute finalerdia. Taberna eta Aranburu k, Azpiroz eta Chiapusoren aurka.\nEuskal Ligan Urmeneta eta Arangurenen garaipena 22-6. Larruzko paletan Eiheramendik eta Yorelek 35-24 irabazi dute. Pala motzean Estefano eta Rubenek galdu egin dute 32-40.


Kalteak arintzea helburu | Gizartea | Berria\nKalteak arintzea helburu\nELE eragin linguistikoaren ebaluazioaren izaera transbertsala aldarrikatu dute 'Lurraldea eta Hizkuntza' jardunaldietan, haren eraginkortasuna frogatutzat jota.\nJosu Labaka (Uema), Mikel Irizar (Gipuzkoako Diputazioa), Iñaki Alegria (UEU) eta Paul Bilbao (Kontseilua), atzo, jardunaldiaren inaugurazio ekitaldian. BERRIA Tamaina handiagoan ikusi\n2016ko maiatzak 13 - Donostia\nNola gutxitu edo arindu daiteke hirigintza proiektu batek arnasguneetan eragin dezakeen inpaktua? Zein tresna legal beharko lirateke halako egoerei aurre egiteko? Kontseiluak eta Uemak 11 printzipio orokor proposatu zituzten atzo, neurri zuzentzaile horietara iristeko, UEUrekin eta Gipuzkoako Foru Aldundiarekin elkarlanean antolatutako Lurraldea eta Hizkuntza jardunaldietan.\nIzan ere, ELE eragin linguistikoaren ebaluazioak hirigintza proiektuek arnasguneetan zer kalte eragin ditzaketen ezagutzeko balio du, baina harago joateko beharra ikusi dute. «ELErekin etxe baten hezurdura jarri dugu, baina etxe hori mamitu egin behar da oraindik: ELE tresna bat da, baina eraginkorra izango bada, testuinguru bat eta oinarri bat behar ditu», azaldu zuen Iker Salaberria Kontseiluko koordinatzaileak.\nBi erakundeen artean pentsatutako 11 printzipioen berri eman zuen Salaberriak. Zeharkakotasuna edo transbertsaltasuna, politika guztietan ELE kontuan hartua izan dadin; zuhurtzia eta prebentzioa, kaltea eragin aurretik arriskuak balora daitezen; lurralde antolaketa eta hizkuntza antolaketa eskutik lantzearen garrantzia; arnasguneen kategorizazioa, arnasguneak zer diren eta zer ez diren definitzeko: horien trataera berezia, egoera linguistiko desberdinak dituzten guneei trataera desberdina emateko, arnasguneen aldeko desoreka eginez; arnasguneen eskualde buruen rola; ELEren aplikagarritasuna definitu eta legez jasotzeko beharra; herritarrekin eta gizarte eragileekin batera, euskalgintzaren parte hartzea sustatzea; neurri zuzentzaileak hartzeko beharra, kalteak arintzeko; prebentzioaren finantzaketa zeini dagokion zehaztea eta araudiaren garapena, arnasguneen kategorizazio eta tratamendurako, lurralde eta hizkuntza antolamendurako eta ELE beraren aplikaziorako.\nMiren Segurola Uemako koordinatzaileak kalteak eragin ditzaketen hirigintza planen aurrean har daitezkeen neurri zuzentzaileentzako marko orokor bat osatzeko beharraz hitz egin zuen. ELE mahaia deituriko guneari legokioke neurriak proposatzea: proiektuaren sustatzaileak, udalak, herri eragileek eta euskalgintzak parte hartuko lukete bertan.\nSegurolak gidatutako ariketa praktiko batekin bukatu zuten saioa, entzuleei kasu hipotetiko bat planteatuz: 2.154 biztanleko Artzaineta udalerrian egin nahi duten hirigintza plan bat proposatu zieten, eta izango lituzkeen ondorioak arintzeko zein neurri proposatuko lituzketen galdetu zieten. Eskualdeburutik lau kilometrora legoke herria, euskararen %89ko ezagutzarekin. Plan horretan, besteak beste, zortzi lokal aurreikusten dira etxepeetan, merkataritza gune bat ordura arte nekazaritza gunea den lekuan, errepide berria etxebizitzen gune horretara sartzeko eta enpresa pribatu batek kudeatuko lukeen igerileku bat.\nEntzuleek hainbat neurritan bat egin zuten. Esaterako, lokal bat edo batzuk udalak berak erosi eta horietan zerbitzu publikoren bat eskaintzea. Edo, lokal horiek errentan jartzerakoan, zenbait baldintza jartzea, hizkuntzarekin lotuta. Igerilekuko langileak herrikoak eta euskaldunak izatea ere hainbatek proposatu zuten. Merkataritza guneari ere jarri beharko litzaizkieke baldintzak.\nEtxebizitzei dagokienez, familia bakarreko gune berri eta handiak saihesteko eskatu zuten. Eta, halako etxeak eraikitzekotan, sakabanatuta eraikitzea proposatu zuten. Eta, horrekin bat eginez, euskalduntze programak aktibatzea edo erraztasunak ematea.\nEtxebizitzak landa eremuan eraikiko liratekeenez, hango nekazariak hantxe gelditzea eskatu zuen beste batek, haiek lekuz aldatu beharrik izan gabe —arnasgunea arnasgune izatearen erantzule direlakoan—. Herriari iritzia eskatzea ere galdegin dute.


"Aurtengo Burgosko itzulia onenetako bat izan da" - Tolosaldea - Tolosaldeko ataria\n"Aurtengo Burgosko itzulia onenetako bat izan da"\nAitor Arroyo Askarai 2020-08-04 20:00\nJoan den astean jokatu zen Burgosko itzulia, uztailaren 28tik abuztuaren 1era. Sailkapen orokorrean bosgarren postua lortu du Caja Rural taldeak. Beraiekin aritu da Jon Irisarri leaburuarra.\nBosgarren postua lortu duzue. Nola ikusi duzu taldea?\nOrokorrean, nahiko ondo. Maila profesionaleko talde askok hartu dute parte aurten eta bosgarren postu hori lortu izana oso garrantzitsua da. Taldea indartsu dagoela erakusten du horrek. Maila handiko talde zein txirrindularien aurka aritu gara, eta poztekoa da emaitza hori lortu izana.\nGazteen sailkapenean 21. onena izan zara. Gustura geratu zara?\nKarrera honetan taldekideentzat lan egitea egokitzen zitzaidan. Horregatik, nik ez dut aurrean posturen bat lortzeko aukerarik eduki. Baina taldean egindako ekarpenarekin oso gustura eta pozik geratu naiz. Behin talde lana eginda etapa amaieretan estutzen ere aritu naiz, puntu gehiago lortzeko; orokorrean lan ona egin dugula uste dut.\nNola erantzun dizu gorputzak lasterketan?\nOndo. Aurretik entrenamendu handia eginda iritsi naiz. Kontuan hartu behar da karrera honetan maila profesionaleko talde asko egon direla, eta haien aurka lehiatzea ezberdina da; maila altua dute. Baina indarra eduki dut taldea lasterketa buruan eramateko. Bero handia egin digu, baina hori ere uste baino hobeto eraman dut. Gorputzak ongi erantzun dit.\nZein balorazio egingo zenuke?\nLasterketan emandakoarekin oso pozik geratu naiz. Nik neuk ez dut postu onik lortu, baina taldekideei lagundu diet postu on horiek lortzen. Taldeak ere bere helburu gehienak bete dituela esango nuke. Ez dugu irabazi, baina aurten garaipena lortzea zaila izango zela aurreikusten genuen. Taldea pozik geratu da emaitzarekin, eta ni ere bai. Aurtengo Burgosko itzulia onenetakoa izan dela esango nuke.\nAurrera begira, zein aurreikuspen dituzu?\nAurten lasterketa gutxi egongo dira, koronabirusa dela eta... Tartean agian karreraren bat egiteko aukera izango dut, baina hurrengoa Espainiako txapelketa izango da. Aurtengoa gogorra izango dela iruditzen zait, bero handia egingo du eta kilometro asko edukiko dituzte etapek. Gainera, maila altuko jendea izango da bertan ere: Alejandro Valverde, Luis Leon Sanchez, Izagirre anaiak... Gogorra izango da, baina gogoz nago.


Gure burua izendatzeko eskubidea, inposatutako etiketarik gabe - Bilbo - Uriola.eus\nuriola.eus 2022-01-20 10:44\nKartelaren aurkezpena (Irudia: Zinegoak)\nZinegoak, LGTBI+ zinema eta arte eszenikoen jaialdiaren 19.edizioa egingo da otsailaren 28tik martxoaren 7ra. Lesbianismoa eta sexu-aniztasuna euskaraz izendatzeko moduei erreferentzia egiten dieten hainbat kartelek osatuko dute aurtengo irudia.\nBilboko zinema jaialdiak 2022ko edizioko irudia eta ildo nagusiak aurkeztu ditu. Aurten berriz ere, sexu eta genero aniztasuna Bilboko hainbat kultur guneetara eramango ditu. “Marioker”, “Lumatza”, “Soropila”, “Kapaza” edo “Kuir” bezalako hitzekin, gure burua inposatutako etiketarik gabe izendatzeko eskubidea bultzatuko dute.\nKontzeptu hauek, June Fernandezek eta Amaia Alvarez Uriak sortutakoak dira eta Zinegoakek bultzatutako “Nola izan/esan bollera euskaraz” proiektuan bildu dira. Bertan, Euskal Herriko eremu anitzetan lesbianismoari edo sexu-aniztasunari buruz hitz egiteko erabili izan diren hitzekin hiztegi bat egin da. Jaialdiaren antolakuntzaren esanetan, beharra dugulako gure buruak berriro izendatzeko, erakusteko, identifikatzeko eta munduan gure lekua egiteko: “izanak egiten baitu izena”.\nKartelak Lander Telletxeak diseinatu ditu. Diseinatzailea, jaialdiaren katalogoaren eta irudiaren azken edizioetako egilea izan da. Gainera, euskal kulturarekin lotutako hainbat proiektu landu ditu eta hainbat erakunderentzat lan egin du.\nBeste aldaketa bat egongo da aurtengo edizioan. Alaitz Arenzana artista bilbotarrak, jaialdiaren azken edizioetan zuzendari lanak egin zituen eta aurten, lidergoa hartuko du. Urtez urteko hazkundea kontuan hartuta, jaialdiak bere helburuak berrikusi nahi ditu epe ertain eta luzera eta horregatik egin dute Alaitz Arenzanaren aldeko apustua.\nArtistak eskarmentu handia du ikus-entzunezkoen sorkuntzan eta proiektuen koordinazioan. Zinegoak jaialdiko zuzendaritzan dagoen lehenengo emakumea izango da eta erronka ilusioz hartu du, azaldu duenez: "jaialdia mantentzeko eta aberasteko borrokan jarraitu dut, behar-beharrezkoa delako sexu-, identitate- eta genero-aniztasunaren alde lanean jarraitzea".\nZinegoakek urtero bezala Bilboko hainbat aretoetan proiekzioak egingo ditu, sexu- eta genero-aniztasunari ikusgarritasuna emateko. Jarduera horiek unean indarrean dauden osasun-neurriei egokituta egongo dira.


Luberri: Irakurle digitala\nAholaben ahots sintesian oinarriturik Elhuyar-ek testuak irakurtzen dituen bi plugin garatu ditu Berritzegune Nagusiarentzat: bat Firefoxentzat eta bestea LibreOffice Writer-entzat. Biak erabili daitezke Linux, Mac zein Windows sistema duten ordenagailuetan -mugikor eta tabletetan ez-. Irisgarritasunari begira urrats handi bat, dudarik gabe.\nHauen helburua da ordenagailuan azaltzen eta prozesatzen diren ahalik eta testu gehienak irakurtzea.\nFirefox nabigatzailearentzat eta LibreOffice Writer testu prozesadorearentzat gehigarri edo hedapen bana dira. Hain zuzen testua esaldiz esaldi hartu Elhuyarren zerbitzari batera bidali eta horrek, ahots sintesiaren bidez sortutako audio fitxategia jaso eta erreproduzitzen dute. Horrela izanik, internetera konektatuta egon behar gara irakurleak bere lana egin dezan. Ahots sintesiaren teknologia TTS edo Text To Speech izenez ezagutzen da.\nIrakurtzeko zailtasunak dituztenentzat, hala nola itsuak, gutxi ikusten dutenak, dislexikoak, gidariak...\nZer irakurtzen dute:\nFirefoxen gehigarriak irakurtzen ditu, besteak beste:\nweb orriak, htlm formatuko dokumentuak alegia.\npdf dokumentuak (haren bidez irekita, noski)\nLibreOffice Writer-en gehigarriak irakurtzen ditu, odt, doc, docx, rtf... eta beste hainbat testu formatu.\nLiburu elektronikoak irakurtzeko hainbat aukera daude: bat da epub (edo dena delako) formatua duen fitxategia deskonprimatzea eta barruko html-ak Firefoxen bidez irakurtzea; beste aukera bat da https://cloudconvert.com moduko web baten bidez epub fitxategia txt edo pdf formatura bihurtzea.\nFirefox eta LibreOffice software libreko aplikazioak dira, doakoak, eta Linux, Windows eta Mac OSen funtzionatzen dutenez hiru sistemetan erabil daiteke.\nNola deskargatzen dira:\nFormulario honen bidez konpromisorik gabe eskatu eta postaz bidaliko dizkizute doan.\nNola instalatzen dira:\nBi fitxategi dira, bata xpi formatua duena Firefoxekin irekitzeko eta bestea, oxt formatua duena, LibreOfficerekin (niri 4. bertsioarekin ez dit funtzionatu, 5.rekin, ordea, bai). Zuzenean instalatzen ez badira begiratu web honetako pdf dokumentuan edo bideo-tutorialetan Joxik azaltzen dituen instalazio alternatiboak.\nFirefoxen kontuan eduki behar dugu Irakurle digitala barra bat dela eta instalatu ondoren Firefoxi agindu behar diogula barra hori erakusteko. Horretarako helbide barraren ezker muturrean dagoen menura sartu (1) eta -ikusi beheko irudia- Pertsonalizatu sakatuko dugu (2), ondoren ikusteko barrak (3) eta EusTTS aukeratuko dugu (4).\nNola erabiltzen dira:\nHona hemen adibide bat LibreOfficen:\nAzpiko irudian Firefoxen duen itxura:\nEskerrik asko proiektu honetan parte hartu dutenei, bereziki Antigua-Luberri institutuko Maite Montero irakasleari ideia izan eta, temati, lortzeko bidea jarri duelako eta Elhuyarreko Igor Leturiari bere lana eta laguntzagatik.\nElhuyar-eko Saroi Jauregik Info7 irratian irakurle digitalaren berri eman du (entzun).\nBeste gehigarri interesgarriak Firefoxentzat.\nBeste gehigarri interesgarriak LibreOfficerentzat.\nEtiketak: epub, euskara, firefox, gehigarriak, hezkuntza-aplikazioak, irisgarritasuna, LibreOffice, liburu elektronikoa, pdf\nIgor Leturia 16/4/11 09:56\nEskerrik asko zuri tresna zabaltzen laguntzeagatik!


Geopolitika — Eibar.ORG | Eibarko peoria\nHemen zaude: Hasiera / Blogak / Amatiño / Geopolitika\nAmatiño 2022/04/30 10:00\nAntonio Brufau, Repsolen presidentea, Ekonomia Zirkularra eta Trantsizio Energetikoaren gaineko jardunaldian egon da Bilbon, non adierazi duen Europak egun bizi duen krisiaren arrazoietakoak zerak direla: “gauzak azkarregi egin nahi izana, ondorioez pentsatu gabe eta edozein trantsiziok dakartzan kostuak jendaurrean azaltzeke”.\nRepsol da, mundu osoan, 2050 urterako isuri netoak zero izan daitezen konpromisoa hartu zuen (2019) lehen energia-enpresa. Baina, aldi berean, Repsol bera da konplexurik gabe lehena gogorarazten “trantsizioa –izenak berak dioenez—ez dela berehalakoa, bi urtemugen (2020-2050) arteko etenik gabeko jardunbidea baino”. Eta mesedegarri ez ezik, kalterako ere izan daitekeela lasterregi aritzea, eutsi ezinezko erritmo-garapena aukeratzea.\nBrufauren ustez, Europar Batasunak, nahi izan arren trantsizio energetikoaren buruzagia izan, ez du nonbait geopolitika kontuan hartu, ez du inoren energiaz duen menpekotasunaz denboraz pentsatu, ez da lehiakortasunik* ezaren ajeaz jabetu eta ez zaio hiritarrari behar bezain argi azaldu edozein trantsiziok darakartzan kostuak eta tentsioak.\n*Europako industriari bizkarreratzen zaion C02 kostua munduko garestiena da.


Laudio eremu gorrian sartu da - Araba - Alea.eus\nLaudio eremu gorrian sartu da\nErredakzioa 2021-02-05 12:36\n18.000 biztanlerekin, Laudio eremu gorrian sartu da. / JAVIER MEDIAVILLA\nLaudio eremu gorrian sartu da, 5.000 biztanle baino gehiago dituzten Gasteiz eta Agurainekin batera. Horrela, ostalaritza itxita eta eskola kirola etenda mantendu beharko duten hamahiru udalerri arabarren zerrendara batuko da asteartean.\nAzken 24 orduetan 11 positibo berri atzeman ostean, azken 14 egunetan 100.000 biztanleko 500 kasuen langa gainditu du Laudiok. Zehazki, 501,34ko intzidentzia tasa metatua du une honetan.\nBeraz, datorren asteartean ostalaritza itxi beharko du eta eskola kirola bertan behera utzi. Osasun Sailak astelehenean plazaratuko du eremu gorrian ofizialki dauden udalerrien ebazpena.\nArabako intzidentzia tasa metatuak behera egin du: une honetan 646koa da, eta azken 24 orduetan 151 positibo berri atzeman dira lurraldean. Azken eguneko joera mantenduz, lurraldeko intzidentziaren hazkundea egonkortzen edo gelditzen hasi da; horrela, pandemiaren hirugarren olatuaren balizko amaierara iristen ari garela ondorioztatu daiteke.\nKasu horietako 116 Gasteizen atzeman dira, eta intzidentzia tasa metatua 658koa da une honetan; beheranzko joera, beraz, hiribururaino ere iritsi da.\nArabako hamahiru udalerri eremu gorrian\nOstegun honetan udalerrien egoeraren inguruan Osasun Sailak plazaratutako azken ebazpenaren arabera, hainbat aldaketa izan dira: Berantevilla, Dulantzi eta Kripan eremu gorrian sartu dira, eta bertatik atera da Iruña Oka. Beraz, Arabako hamahiru udalerritan ostalaritza itxita eta eskola kirola etenda mantenduko da, ostiraletik asteartera behintzat. Aurreikusi daitekeenez, asteartean Laudio batuko zaie.\nHonako hauek dira une honetan eremu gorrian dauden udalerri arabarrak, intzidentzia tasa altua dela eta:\nAgurain (5.000 biztanle baino gehiago): 859,33\nGasteiz (5.000 biztanle baino gehiago): 658,64\nGuardia: 2.411,99; alkateak auto-konfinamendurako deia egin die herritarrei.\nGainera, 5.000 biztanletik beherako beste hainbat udalerritan 500etik gorakoa da intzidentzia tasa metatua:\nLaudio (5.000 biztanle baino gehiago): 501,34\nIruña Oka: 529,25\nMoreda Araba: 743,49\nEAEko egoera orokorrari dagokionez, ostegun honetan 15.486 test diagnostiko egin ziren; horietatik 921 positiboak izan ziren (%5,9). Oinarrizko birsorkuntza tasa 0,92 da; hortaz, kutsatzeen hazkundea moteltzen ari da.\n95 pertsona ospitaleratu dira Covid-19aren ondorioz.\n574 lagun daude Osakidetzako solairuetan.\n162 pertsona ZIUan daude, Covid-19aren ondorioz larriki gaixorik.\nGuztira, 736 pertsona daude ingresatuta Osakidetzako ospitaletan Covid-19aren ondorioz.


Uli mendia, anai-arreben topagune - Deia\nGil Lopez de Oñaz bidelapurraren gizonek eta Nafarroako merioko indarrek Beotibarren egin zuten borroka orain 700 urte, 1321eko irailaren 19an\nxabier irujo 19.09.2021 | 01:04\nAralar inguruko udalak Ulin bilduko dira igande honetan urteurrena dela eta. Marrazkia: Gillermo Zubiaga\nErdi Aroan zehar Gipuzkoa Baskoniaren parte izan zen eta gerora Nafarroako erresumarena. Izan ere, Gartzia Azenaritzek egindako 1025eko dokumentuan aipatzen da lehen aldiz Ipuscua izena eta lurraldea nafar erresumaren baitan azaltzen da. 1200. urtean Gaztelako Alfonso VIII.ak gaur egun Araba eta Gipuzkoa deitzen ditugu lurraldeak konkistatu zituen Nafarroa eta Gipuzkoaren artean muga berri eta artifizial bat eratuz. Zonaldea bidelapurren habia bilakatu zen azkar, erraza baitzen muga berriaren alde batera lapurtzen ziren abereak bestean saltzea. Ez dugu liskar hauei buruzko albisterik 1200. urtea baino lehen. Indar gehiago edo gutxiagorekin, 1200 eta 1522 bitarte hedatu ziren abere lapurreta hauen testuinguruan kokatzen da Beotibarko guda. 1522ko Nafarroako erresumako konkistak biolentzia aldi honetako zikloa itxi zuen, ordurako ez baitzen Oñazko ahaide nagusien-tzako eta Gaztelako erregeentzako interesekoa.\nJarduera kriminal honek gazteleraz transmititutako tradizioan oihartzunik izan zuen, frontera de malhechores esamoldea sortuz. 67 abere lapurreta hiru hamarkadetan ez da gutxi baina Nafarroako erresumako gainerako mugekin alderatuta aztertu behar da. 1200eko konkistaren ondoren, lau merindade sortu ziren Nafarroan lurraldearen defentsa-sistema gisa. Teobaldo II.aren garaian Iruñeko, Zangozako, Lizarrako eta Tuterako merindadeak osatu ziren. Azken bi merindade hauetan erabilitako gizon armatuen kopurua, eraikitako gazteluak eta dorretxeak zein sortutako harresidun hiriak, eta, oro har, ordena publikoa mantentzeko bideratutako aurrekontua Aralar inguruan baino izugarri handiagoa zen. Ipar-mendebaldeko eta ipar-ekialdeko mugak ziren, hain zuzen ere, jarduera militar eta kriminal gutxien zutenak Nafarroan. Guzti honetatik ondorioztatzen da inguru honi "gaizkileen muga" deitzea ez dela ez zehatza ez zuzena. Aitzitik, Aralar inguruan topagune sozioekonomiko eta kulturala izan da eta izaten jarraitzen du, 700 urte geroago hizkuntza bera oraindik ere hitz egiten den eremua, tradizio berdinak partekatuz eta bizimodu bera praktikatuz.\nGazteleraz idatzitako tradizio historiografikoak azpimarratu du Aralar inguruan gertatutako liskar hauek "nafarren" eta "gipuzkoarren" artekoak izan zirela. Hau egia izatetik urrun dago. 1200. urteko konkistaren ondorengo hamarkadetan "gipuzkoar" terminoak izan zezakeen esanahia edozein dela ere, iturri historikoek 28 bidelapur aipa-tzen dituzte 1290 eta 1320 artean: 8 nafar (% 28,6), 8 gipuzkoar (% 28,6) eta beste 12 jatorri ezezagunekoak (% 42,8). Argi dago bidelapur talde hauek ez zirela "gipuzkoarrak", Aralarko inguruetako herrietakoak baizik. Hori logikoa da kontuan har-tzen badugu ganadu lapurrek ganaduaren kokapen zehatza eta bertara sartzeko bideak ezagutzen zituzten informatzaile eta gidari nafarrak behar zituztela.\nFernán Sánchez de Valladoliden kronikak historia arras distortsionatu zuen, Beotibarko guda Nafarroako eta Gaztelako erresumen arteko topaketaren testuinguruan ezar-tzean. Eta historiagile askok oinarritu dituzte euren historiak Sánchezen kronikan, beste asko beste, Juan Martinez Zaldibiakoa, Juan de Mariana, Jeronimo Zurita edota Esteban Garibai. Laburbilduz, aipatutako kroniken irakurketatik ondorioztatzen da Nafarroako erresuma frantsesen eskuetan zegoela, Gorritiko gaztelua eskubidez "probintziakoa" zela eta "probintziaren" eta erresumaren artean egondako ustezko negoziazio batzuen testuinguruan Nafarroako erregeordearen petralkeriak sorrarazi zuela gatazka hura. Dokumentazioan ez da horrelako ezer berresten noski eta, ondorioz, gehiegikeria, akats eta faltsutasun ugari aurkitzen ditugu kronika guzti hauetan.


Irekia Eusko Jaurlaritza - Gobierno Vasco :: Kanpoan den Euskal Komunitatearentzako zuzendariak Euskadiren historiarekin lotutako zenbait toki bisitatu ditu Madrilen eta euskal komunitateko taldeekin bildu da\n\nKanpoan den Euskal Komunitatearentzako zuzendariak Euskadiren historiarekin lotutako zenbait toki bisitatu ditu Madrilen eta euskal komunitateko taldeekin bildu da Iturria: Irekia\n\n\nGorka Alvarez Kanpoan den Euskal Komunitatearentzako zuzendariak Madrilera egin du bidaia duela gutxi, bertatik bertara ezagutzeko hiriburu horretako euskal komunitate handiaren egoera eta Euskadiren historiarekin lotutako zenbait toki bisitatzeko.\nBere zuzendaritzako eta Eusko Jaurlaritzaren Madrileko ordezkaritzako teknikoek lagunduta, Jaurlaritzaren arduradunak zenbait bilera izan zituen Euskal Etxearen ordezkariekin, Euskal Herrian Sorturiko eta Jatorrizkoen Erret Elkartearenekin, Euskalerriaren Adiskideen Elkartearen Gorteko Ordezkaritzarenekin eta Txoko-Zahar Elkarte Gastronomikoarenekin.\nHalaber, euskal ordezkaritzak “Plataforma Salvemos el Frontón Beti Jai” delakoren eskutik ezagutu ditu pilotaleku enblematiko hori salbatu eta mantentzeko Madrilen egin diren ekimen guztiak, eta egiten ari diren sendotze eta errekuperatze lanak bisitatu ditu, Madrileko Udalaren Ondare Saileko agintariek eta obraren arduradunek lagunduta.\nBeti Jai pilotalekua bakarra da bere mailan mundu osoan, eta kultura ondasun izendatuta dago monumentuen sailean. 1893an hasi ziren eraikitzen Marqués de Riscal kaleko 7an eta 10.800 metro koadroko azalera eraikia du. 4.000 ikusleentzako harmailak zituen, burdin landuzko balkoitxodun lau solairutan. Eraikinean hainbat estilo nabari dira –elektrizismoa edo neomudejarra, esaterako–, baita barneko burdinazko egitura ere. Oso aurreratuta daude zaharberritze lanak, eraikinari emango zaion azken erabilpena erabaki gabe badago ere.\nEgitarauaren barnean egon da, baita ere, Reina Sofía-ko “Piedad y terror en Picasso. El camino a Guernica” erakusketa ikustea eta Senatua bisitatzea.


Larunbatean, La Palmera de Debora-n, topaketa berri bat izan dugu. Oraingoan, MANDALA-tailer batekin gozatu dugu, gutariko bakoitzak ausaz aukeratutako irudi zentrokideak margotu ditugularik azpiko musika lasaigarriak lagunduta.\nPaulik azaldu digunez, eramaten uztea da bitarteko helburua, lasaitu eta gure emozioetan kontzentratu eta, hausnarketa pertsonal labur baten ondoren, sentipenak partekatu ditugu mandala bakoitzari izenburua jarriz.\nOso interesgarria izan da margolanen aniztasuna eta koloreak ikustea, eta kide bakoitzak bere hausnarketa nola egin duen. Faridak bizitzaz lore bat bailitzan hitz egin digu. Jazminek, haurtzaroko oroitzapenez, Iracemak itxaropenaz. Fannyk, eguzki zoragarri baten argiaz. Paulik bizitzaren "esnatzeez". Eta nik, berpizteaz eta pandemia ondoren "normaltasun bedeinkatura" itzultzeko birjaiotzeaz.\nGero, denbora luze bat eman dugu hizketan eta Fannyk bere herrialde maitatua den Hondurasetik ekarritako gozokiak dastatu ditugu.\nOso arin joan zaigu denbora. Gozamen bat izan da berriz ere zuek ikustea, adiskideak... eta oso gogoan izan ditugu etortzerik izan ez dutenak.\nBesarkada bat eta hurrengora arte.


Corfélix - Wikipedia, entziklopedia askea.\nKantonamendu canton of Montmirail\n48°50′13″N 3°41′55″E / 48.8369°N 3.6986°E / 48.8369; 3.698648°50′13″N 3°41′55″E / 48.8369°N 3.6986°E / 48.8369; 3.6986\nLe Thoult-Trosnay, Bannay, Boissy-le-Repos, Charleville, Soizy-aux-Bois, Talus-Saint-Prix eta La Villeneuve-lès-Charleville\n111 (2019ko urtarrilaren 1a)\n55 (%49.5) 57 (%51.4)\nCorfélix Frantziako udalerria da, Marne departamenduan dagoena, Ekialde Handia eskualdean. 2013an 103 biztanle zituen.\n2007an Corfélix udalerrian erroldatutako biztanleak 103 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.\n2007an 53 etxebizitza zeuden, 42 familiaren etxebizitza nagusia ziren, 8 bigarren erresidentzia ziren eta 3 hutsik zeuden. 50 etxeak ziren eta 2 apartamentuak ziren. 42 etxebizitza nagusietatik 32 bere jabearen bizilekua ziren eta 10 alokairuan okupaturik zeuden; 9 etxek hitu gela zituzten, 11 etxek lau zituzten eta 22 etxek bost zituzten. 30 etxek euren parking plaza propioa zuten azpian. 18 etxetan ibilgailu bat zegoen eta 19 etxetan bat baino gehiago zituzten.\nCorfélix udalerriko biztanleria-piramidea 2009an .\n2007an lan egiteko adina zuten pertsonak 68 ziren, horien artean 56 aktiboak ziren eta 12 inaktiboak ziren. 56 pertsona aktiboetatik 49 lanean zeuden (25 gizon eta 24 emakume) eta 7 langabezian zeuden (4 gizon eta 3 emakume). 12 pertsona inaktiboetatik 3 erretiraturik zeuden, 6 ikasten zeuden eta 3 "bestelako inaktibo" gisa sailkaturik zeuden.\n2007an zeuden 4 komertzioetatik, 1 janari enpresa zen, 1 eraikuntza enpresa zen, 1 ibilgailuen saltze eta konpontze enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Corfélix udalerrian 5 nekazaritza-ustiategi zeuden, 540 hektarea erabiltzen.\nLe Thoult-Trosnay (1,5 km)\nLa Villeneuve-lès-Charleville (3,4 km)\nTalus-Saint-Prix (3,4 km)\nCharleville (3,6 km)\nBNF: 15262780b (data)\nOrriaren azken aldaketa: 18 urria 2021, 11:44.


Larrialdia Haitiko lurrikararengatik | Bizkaiko Caritas\nLarrialdia Haitiko lurrikararengatik\nPosted by Caritas Bizkaia on domingo, octubre 24, 2021 · Leave a Comment\nAbuztuan, Richter eskalan 7,2 magnitudea izan zuen lurrikara batek jo zituen Haitiko Les Cayes eta Jeremie eskualdeak. Hondamendiak 2.000 hildako, 12.800 zauritu baino gehiago eta 800.000 kaltetu utzi zituen, eta beste 600.000 pertsona premia larrian geratu ziren. Horrez gain, 63.645 etxebizitza suntsitu zituen, eta beste 98.265 kaltetu. Lurrikara hori hainbat krisiren erdian gertatu zen: pandemia, klima-aldaketak eragindako ondorioak, eta 2021eko uztailean Jovenel Möise presidentearen hilketa eragin zuen krisi politikoa. Gainera, duela 11 urte (2010ean, alegia), lurrikara suntsitzaile batek jo zuen Haiti. Are gehiago, 2016an, Matthew hurakanak zonalde bera suntsitu zuen, eta oraindik ere ez da haren ondorioetatik suspertu.\nCaritas Haitiren taldeek Caritas Sarearen barneko larrialdiko laguntza eman zieten kaltetuei hasiera-hasieratik, kalteen irismena kuantifikatu zuten, eta epe labur eta ertainera premiazkoenak ziren beharrak ebaluatu zituzten.\nCaritas Bizkaiak Caritas Haitiren laguntza-eskearekin bat egin zuen berriro ere, eta, beste behin, bizkaitarrek eskuzabal jokatu zuten haitiarrekin, 38.000 euroko ekarpena egin baitzuten.\nCaritas Haitik eta Caritas Les Cayesek ibilbide luzea dute elikagai-segurtasunaren eremuan, eta Caritas Sarearekin, oinarrizko komunitate-elkarteekin, tokiko autoritateekin eta proiektuetan parte hartzen duten pertsonekin batera, azpimarratu dute lehenbailehen jarri behar direla martxan herritarren bizimodua ateratzeko jarduerak, batez ere nekazaritza eta abeltzaintza. Halaber, nabarmendu dute epe luzera elikadura osasungarria lortzeko eskubidea bermatu behar dela, herritarrek beren kasa oinarrizko beharrak estaltzeko gaitasuna izan behar dutela, eta ura, saneamendua eta osasuna eskuratzeko aukera ziurtatu behar dela. Horretarako, lehen mailako arretarako klinika mugikorrak ezarri behar dira, ospitaleak eta osasun-etxeak suntsituta geratu diren edo horrelakorik ez duten eremuetan. Tresnak eta haziak ere banatu behar dira, eta nekazaritza ekologikoaren gaineko prestakuntza eman. Azkenik, elkartasun-mutulitateak sortu behar dira, herritarrek aurrezteko eta inbertsio txikiak egin ahal izateko. Caritas Bizkaiak eskaeran inbertituko ditu jasotako baliabideak, 2020an ezarri genuen proiektu-ereduari jarraituz. Izan ere, urte horretan hasi ginen Haitiko Saltadere eta Bon Banique probintzietako familia zaurgarrienak laguntzen, Caritas Hinche eta Caritas Sarearen bitartez, eta emaitza onak izan ditugu. Espero dugu Les Cayeseko biztanleek ere oinarrizko eskubideetan aurrera egingo dutela.\nBereziki eskerrak eman nahi dizkiegu gure deiari erantzun diozuen eta Haitirekin ahaztu ez zareten guztiei, haitiarrak anai-arrebatzat hartu baitituzue. Haitiarrei ez zaie gustatzen munduko herrialde txiroenetako baten modura begiratzea. Nahiago dute munduko herrialde munduko herrialde pobretuenetako baten modura begiratzea, behin eta berriz altxatzeko gaitasuna dutela aitortzea, eta gure elkartasunarekin, haien etorkizuna itxaropenez zuzentzea.\n«Egiaz, gizartea «zibiltzat» kalifikatzeko, bazterkeriaren kontrako antigorputzak garatu behar ditu, giza bizitzak balio ukiezina duela aitortu behar du, eta elkartasuna aktiboki praktikatu behar du eta elkarbizitzarako gakotzat ezarri».\nFrancisco aita santua. Fede Doktrinarako kongregazioa. 2020


Lan Autonomoaren lege berriaren giltzarriak\n2017ko urriaren 25eko BOEn honako hau argitaratu da: 6/2017 LEGEA, URRIAREN 24KOA, LAN AUTONOMOAREN PREMIAZKO ALDAKETEI BURUZKOA. Legearen berrikuntzarik nabarmenenak:\n1.- Legearen funtsezko xedeak:\nEkintzailetza-jarduera guztiei laguntzeko laguntza-neurri berriak garatzea.\nAutonomoen diru-sarreren berezitasuna kontuan hartzea (ez dira finkoak ez ziurrak, eta aldakorrak dira) Gizarte Segurantzako kotizazioa egokitzeko eta administrazio-kargak murrizteko, ekintzailetza-jardueraren biziraupena bermatze aldera.\n2.- Gizarte Segurantzako KOTIZAZIOA errazteko neurriak:\nKuotak ez ordaintzeagatiko ERREKARGUAK murriztu egingo dira (% 10era murriztuko dira, ordaintzeko epea amaitu eta hurrengo hilabete naturalaren barruan ordaintzen badira zor diren kuotak).\nJARDUERA-ANIZTASUNEKO erregimenean dauden autonomoak (aldi berean Gizarte Segurantzako Erregimen Orokorrean enpresa bateko besteren konturako langile gisa ere alta eginda dauden langileak): beren kotizazioek Estatuko Aurrekontu Orokorren Legeak xede horretarako ezartzen duen zenbatekoa gainditzen badute, gehiegizko kotizazioaren % 50 itzultzeko eskubidea izango dute ekitaldi bakoitzean, gehienez ere erregimen berezi horretan sartutako kuoten % 50era arte, derrigorrezko estaldurako kontingentzia arruntengatiko kotizazioagatik.\nKuotak murriztuko zaizkie langileei erregimen berezi horretan lehenengo aldiz alta ematean, alta emateak jarduera-aniztasuneko egoera badakar.\nJardueraren hasierako urteetan, kotizazioko HOBARIAK areagotu egingo dira:\nHasierako alta ematen dutenek edo aurreko ondoz ondoko bi urteetan alta-egoeran egon ez direnek hilean 50 euroko tarifa finkoa ordaintzeko eskubidea izango dute lehenengo 12 hilabeteetan (orain arte 6 hilabete bakarrik ziren), gutxieneko oinarria aukeratzen baldin badute. Gutxieneko oinarria baino handiagoa aukeratzen badute, kontingentzia arruntengatik ordaindu behar duten kuota % 80 murriztu ahal izango dute, erregimen berezian altan dauden lehenengo 12 hilabeteetan.\nErregimen berezian altan egondako lehenengo 12 hilabeteen ondoren, aukeratutako kotizazio-oinarria kontuan hartu gabe, murrizketa eta hobari hauek aplikatu ahalko dira, gehienez ere alta eman den egunaren ondoren 24 hilabete igaro arte, kontingentzia arruntengatiko kuotan: kuota % 50 murriztuko da hurrengo 6 hilabeteetan eta % 30 azken 6 hilabeteetan.\n30 urte baino gutxiago badituzte (edo 35 baino gutxiago emakumeen kasuan), eta hasierako alta eman badute edo ez badira alta-egoeran egon aurreko ondoz ondoko 2 urteetan, beste hobari gehigarri bat ere aplikatu ahal izango dute, % 30eko hobari gehigarria kontingentzia arruntengatiko kuotan, hobari-aldia amaitu eta hurrengo 12 hilabeteetan. Kasu horretan, murrizketen eta hobarien gehieneko iraupena 36 hilabetekoa izango da.\nNorberaren konturako jarduera bati berrekiten bazaio kotizazio-onuren eskubidea izateko, aurreko ataletan zehazten den Erregimen Bereziko baja-aldia 3 urtekoa izan beharko da, baldin eta langile autonomoak onura horiek dagoeneko erabili baditu erregimen bereziko aurreko alta-aldian.\nHalaber, aurreko ataletan xedatutakoa honako hauei aplikatuko zaie: batetik, Itsasoko Erregimen Bereziko 1. kotizazio-taldean dauden norberaren konturako langileei, eta bestetik, Autonomoen Erregimen Berezian edo Itsasoko Erregimen Berezian, 1. kotizazio-taldearen barnean dauden lan-sozietateetako kideei eta lan elkartuko kooperatibetako langile kideei.\nKotizazioan onurak izango dituzte desgaitasuna duten pertsonek ere, baita genero-indarkeriaren biktimek eta terrorismoaren biktimek ere, norberaren konturako jarduera lehenengo aldiz hasten dutenean edo berriz hasten dutenean.\n3.- Gizarte Segurantzako erregimen berezian edo Itsasoko Erregimen Bereziko 1. kotizazio-taldean dauden langile autonomoen FAMILIAKO ETA LANEKO BIZITZA BATERAGARRI EGITEKO neurriak:\n12 hilabetez % 100eko hobaria jasotzeko eskubidea izango dute kontingentzia arruntengatiko autonomoen kuotan, honako baldintza hauek betetzen badituzte:\nHamabi urte baino gutxiagoko pertsona baten zaintza.\nMendekotasun-egoeran dauden edo desgaitasun larria duten senideen zaintza, baldin eta senide horrek ordaindutako jarduerarik egiten ez badu.\nKuotaren % 100eko hobaria honako aldi hauetan: amatasun-atsedena, aitatasun-atsedena, adopzioa, adoptatzeko zaintza, harrera, haurdunaldiko arriskua edo edoskitzaro naturaleko arriskua, baldin eta aldi horrek hilabete baino gutxiago irauten badu.\nAmatasuna, adopzioa, adoptatzeko zaintza, harrera eta babesa direla eta jarduera eten duten emakume langileek, legeak ezarritako baldintzen arabera, jarduera eten eta hurrengo bi urteetan norberaren konturako jardueraren bat berriro egiten badute, hobari hau lortuko dute: kontingentzia arruntengatiko kuota, aldi baterako ezintasuna barne, 50 euro hileko izango da lanean hasi diren egunaren ondorengo 12 hilabeteetan, betiere gutxieneko kotizazio-oinarria aukeratzen baldin badute. Gutxienekoa baino kotizazio-oinarri handiagoa aukeratzen baldin badute,% 80ko murrizketa izango dute kontingentzia arruntengatiko kuotan, lehen aipatutako epean.\n4.- Langile autonomoen FISKALITATEA argitzeko neurriak\nPFEZaren zuzeneko zenbatespenean errendimendu garbia zehazteko, honako hauek izango dira gastu kengarriak:\nOrdaindutako GAIXOTASUN ASEGURUAREN PRIMAK, bere estaldurari eta berarekin bizi diren ezkontidearen eta hogeita bost urtetik beherako seme-alaben estaldurari dagokien zatian. Kenkariaren gehieneko muga 500 eurokoa izango da pertsona bakoitzeko, edo 1.500 eurokoa desgaitasuna duen pertsona bakoitzeko.\nZergadunak bere ohiko etxebizitza zati batean jardueraren garapen ekonomikoarekin lotzen badu, ETXEBIZITZAREN HORNIDURA GASTUAK gastu kengarritzat hartuko dira; esaterako, ura, gasa, elektrizitatea, telefonoa eta Interneta. Kenkaria izango da etxebizitzaren azalera osotik jarduerara bideratzen den etxebizitzako metro koadroen proportzioaren % 30ekoa, portzentajea handiagoa edo txikiagoa dela probatu ezean.\nJarduera ekonomikoaren garapenean zergadunak izan dituen MANTENU-GASTUAK, baldin eta jatetxeetakoak eta ostalaritza-establezimenduetakoak badira eta ordaintzeko baliabide elektronikoak erabili baldin badira. Araubidez langileen dietentzako eta ohiko mantenu-gastuentzako ezarritako muga kuantitatiboak kontuan hartuta, hau da kenkaria: 26,67 euro egunean gastua Espainian gertatu bada edo 48,08 euro gastua atzerrian gertatu bada. Kopuru hauek bikoiztu egingo dira joan-etorrien ondorioz gaua igaro behar bada.\nNeurri hauek ez dira oraindik PFEZari buruzko foru-arauetara ekarri Euskadiko Lurralde Historikoetan.\n5.- Langile autonomoen KOTIZAZIOA hobetzeko neurriak\nEkitaldi ekonomikoaren uneren batean erregimen berezi horren barnean egondako langileen kasuan, EUREN ZERBITZURA BESTEREN KONTURAKO 10 LANGILE EDO GEHIAGO EDUKI BADITUZTE KONTRATATUTA aldi berean, hurrengo ekitaldirako gutxieneko kotizazio-oinarria Estatuko Aurrekontu Orokorren Legean zehaztuko da.\nGEHIENEZ URTEAN 3 ALTEK IZANGO DITUZTE ONDOREAK JARDUERA EGIAZ HASTEN DEN EGUNETIK AURRERA (eta ez jarduera hasten den hilabeteko lehen egunetik, orain arte bezala)\nKOTIZAZIO OINARRIA 4 ALDIZ ALDATU AHALKO DA, eta ez 2 aldiz orain arte bezala.\n6. Parekatu egingo da IN ITINERE LAN ISTRIPUEN ondoriozko kontingentzien ondoreetarako\nLan-istriputzat hartuko da, halaber, jarduera ekonomikoa edo profesionala egin behar den lekurako joan-etorrietan izandako istripua. Ondore horietarako, zerbitzuak ematen diren lekua langile autonomoak bere jarduera egin ohi duen lekua izango da, bere etxebizitzarekin bat ez badator eta ondorio fiskaletarako jarduera ekonomikoarekin lotutako lokala, nabea edo bulegoa baldin bada.\nJose Angel Moral. Mutualiako lege-aholkularitzako abokatua


Lagun eta zaleak (eta afiliatuak) izan gara inprimaki-pila argitalpen honen sorreratik. Enpresan ezagutza ugari dago eta beraien bezeroak zaintzen eta emaitza bikainak ematen jarraitzen dute. Aurkikuntza nahiko harrigarriak plazaratu berri dituzte 400,000 bezero baino gehiagoren eta haien milioika inprimakien bidalketa aztertu eta aztertu bitartean.\nXehetasun guztiak lortzeko, deskargatuinprimaki-pila 's 2014ko inprimakien bihurketen txostena. Txostena zure erabiltzaileek zure inprimakiak osatzearen inguruko informazioa biltzen duen datuen bilduma da. Forma luzera optimotik onenera aurkeztu Erabiltzeko botoiaren kopia, espero dugu datu horiek balia ditzakezula zure inprimakia ahalik eta egokien bidaltzeko eta zure bezeroak eta bezeroak dauden tokian sustatzeko.\nErabiliko diren hitz gakoak, eskaintzeko pizgarriak, batez besteko bihurketa tasak, inprimaki eremu kopurua eta erabilera sozial eta mugikorra zure inprimakietan bihurketak jasotzeko gaitasunean eragina dute. Enpresak eta kontsumitzaileak informazio eskaeretan itotzen ari dira, beraz, zure inprimakiak optimizatzeko gaitasuna funtsezkoa da, bezeroei laguntzeko behar duzun adimena edo zure negozioa aurrera eramateko behar dituzun bihurketak jaso ahal izateko. Hona hemen txostenean aurkitutako funtsezko metrika batzuen aurrebista:


Euskadiko ardo esportazioek 160 milioi euroak gainditu dituzte 2019an - Euskadiko Elikagaien Sustapena - Ekonomiaren Garapen eta Lehiakortasun Saila - Eusko Jaurlaritza - Euskadi.eus\n2020.eko otsailak 08\nBalioari dagokionez, euskal ardoen esportazioen portaera ona sendotu egin da.\nJatorri Izendapeneko ardoak dira esportazioen motorra, balio erantsi handiko produktuak baitira, eta ardo horiek kuota handitu dute kanpoko merkatuan\nBeste urte batez, La Puebla de Labarcako herrian egin da Uztaberri Eguna, non upategiek beren ateak irekitzen dituzten azken mahats bilketak eman dituen ardo gazteak ezagutarazteko. Eusko Jaurlaritzako Nekazaritza, Arrantza eta Elikadura Politikako sailburuorde Bittor Orozek parte hartu du ekitaldietan, eta ardoen esportazioek pasa den ekitaldian eduki duten bilakaerari buruzko datuak eman ditu bertan. Urrira arte erregistratutako kopuruen arabera, kanpora saldutako ardoaren balioak %2,6 egin zuen gora 2019ko lehen hilabeteetan, 16 milioi euroko kopurura iritsita. Hau da, 2018an garai berean lortu zena baino 4 milioi gehiago lortu dira.\nOrozen hitzetan, “ematen du ardoen euskal esportazioen portaera ona sendotu egin dela, balioari dagokionez, batez ere urriko datu bikainen ondoren, orain arteko bigarren hilabete onena izan baita, 24,5 milioi euro fakturatuta".\nJatorri Izendapeneko ardoek, euskal esportazioen motorra eta balio erantsi handiko produktu direnek, kuota handitu dute kanpoko merkatuan, ardo beltzak eta gorriak izanik, modu nabarmenean, gehien esportatu direnak, zuriek ere hazkunde handia eduki duten arren. Nabarmentzen da ardo apardunen esportazioen garapen bikaina, Japoniara esportatutakoa era esponentzialean handitu baita.\nArdogintzako produktuetarako oro har, Erresuma Batua (+ %7,3) eta Estatu Batuak (+ %5,1) urrundu egiten dira bezero nagusi gisa, balioari dagokionez, eta atzean dituzte Suitza (+ %1,2) eta Alemania (+ %2,7), biak hazkunde txikiagoarekin. Frantzia, ordea, helmuga garrantzitsua da soltean saldutako ardorako, eta helmuga nagusi izan da berriro ere, bolumenari begiratuta.\nNabarmentzen da Japoniak eduki duen hazkunde bikaina, gainerako herrialdeek baino askoz handiagoa, 2019aren hasieran Europar Batasunak eta herrialde nipondarrak izenpetutako merkataritza librearen ondorioz. Euskal ardoetarako datu onak dira, baita ere, Suediakoak, Norvegiakoak eta Danimarkakoak, bai eta Holandakoak ere, bolumenari begiratuta, balioak behera egin arren. Irlandako eta Kanadako salmentek ere egin dute gora.\nArdo beltzak eta gorriak izan dira urrira bitartean esportatutako ardo lasaien bolumenaren %80 eta balio osoaren %87. Halere, kuota galdu dute, %6,9 behera egin baitute bolumenean, 32 milioi litroko kopururaino. Zuriek, ordea, pisua hartu dute kanpoko merkatuan, %10,8 hazi baitira bolumenean eta %15,4 balioan, 7,8 miloi litroko eta 20,8 milioi euroko kopuruetara iritsita.\nEusko Jaurlaritzak laguntza finantzariorako hainbat lerro ditu ardogintzako enpresen inbertsioak eta sustapen jarduerak bultzatzeko.\nBesteak beste, ardoaren MAEren barruan ardogintzako enpresak hirugarren herrialdeetan ezagutarazteko eta sustatzeko ekintza eta programetarako ematen diren laguntzak, aurten 7,5 milioi eurotik gorakoak izango direnak, aurkezten diren inbertsioen arabera. Azken hiru urteetan, 18 milioi euro inguruko laguntzak eman dira ardoaren MAEren inbertsio programaren bitartez.\nEra berean, Eusko Jaurlaritzak Lehiatu Promocion eta Lehiatu Ardoa laguntza programak ditu, eta aurten 500.000 eta 300.00 euro bideratuko dira laguntza horietara, hurrenez hurren.


Ryuko parkeari buruz\nRyuko parkeak Ryuko berak diseinatutako etxe zaharra eta tailerra gordetzen ditu.\nEtxe zaharra 1948-54 bitartean eraiki zen gerra ostean, eta bonbardaketatik bizirik atera zen atelierra 10an eraiki zen, Seiryusha sortu zeneko 1938. urteurrena zela eta.\nGainera, Ryukok "Bomb Sanka no Ike" sortu zuen Ryuko parkean, gerra amaitzean aire erasoak suntsitu zuen bizitegi zatirako urmael gisa.\nRyuko parkea memoriako langileek gidatuko dute inaugurazio egunean.Informazio ordua 10: 00, 11: 00-14: 00 da egunean hiru aldiz.\n(Kontuan izan atea itxita dagoela eta ezin duzula libreki ikusi gida garaian izan ezik).\n* Momentuz, iruzkinak dituzten gidalerroak bertan behera utziko dira, iruzkinak banatuko dira eta doako 30 minutuko ibilbidea emango da.\nZure ulermena eta lankidetza eskertzen dugu.\nDiseinuarekin eta bizitzarekin konpromisoa hartzea\nRyukok diseinuarekin duen konpromisoa ikus dezakezu, esate baterako, eguneko argiztapenari buruzko 60 tatami esterilla tailerra eta zeruan goian hegan egiten duen herensuge baten moduko eskala batean konbinatzen den harrizko zoladura.\nEtxe zaharra eta tailerra lotzen dituen harrizkoak\nLau urtaroetako paisaia\nUrtaroko landareek, hala nola, aranak, gereziondo loreak eta udazkeneko hostoak apaintzen dute Ryuko parkea.Ryukok arteari buruz duen ikuspegia ukitu dezakezu, lorategian "zirriborro materialak landatzea" zela esaten zen.\n"Bonba Sanka" urmaela gereziondoen loraldian\nEtxe zaharra eta pilotalekua udazkeneko hostoen denboraldian


'Eskaini Berria zure tabernan' kanpainarekin bat egin du Udalak - Uztarria (Azpeitia)\n'Eskaini Berria zure tabernan' kanpainarekin bat egin du Udalak\n2018ko aza. 9a, 17:20\nUemako, Berriako eta kanpainarekin bat egin duten zenbait udaletako ordezkariak. (Uema) Ikusi haundiago | Argazki originala\nUema Udalerri Euskaldunen Mankomunitateak eta Berria taldeak Eskaini Berria zure tabernan kanpaina jarri dute martxan. Euskaraz irakurtzea eta ostalaritzan nahiz zerbitzu sektorean euskarazko prentsa herritarren eskura egotea euskaraz bizitzearekin lotzen ditu kanpainak, eta irakurketa ohituretan euskara sustatzea du helburu. Egitasmo horrekin bat egin dute 24 udalek, eta horien artean dago Azpeitiko Udala.\nEuskaraldia hizkuntza ohiturak aldatzeko egitasmoa denez, harekin batera aurkeztu dute kanpaina. Martxelo Otamendi Berria egunkariko zuzendariak eskerrak eman dizkie Uemari zein kanpainan parte hartu duten udalei, guztien ekarpenari esker ostalariek erraztasunak izango dituztelako Berria eskuratzeko eta herritarrei eskaintzeko. "Urte hauetan guztietan taberna, jatetxe eta kafetegietan Berria jaso eta eskaini izan duten ostalari asko daude. Horiek egiten duten ahalegina nabarmendu eta eskertu nahi dugu, eta bide horretara ekarri nahi ditugu oraindik pausoa eman ez dutenak", erantsi du.\nUemako lehendakari eta Azpeitiko Euskara zinegotzi Josu Labakak ere hartu du hitza: "Oro har euskaraz aritzen garen arren, oraindik ere arlo ugaritan hutsuneak daude eta hizkuntza ohiturak aldatzeko lan asko egin beharko dugu denon artean. Horietako arlo bat hedabideena da. Berria da munduari euskaraz begiratzeko daukagun egunkari nazional bakarra. Bere horretan, arnasgunea da, zaindu beharrekoa, beraz, eta hori da kanpaina honekin Uemak eta 24 udalek egin nahi izan duguna". Dena dela, Uema merkataritza euskalduntzeko egiten ari den bidearen eta lanaren baitan ere kokatu du Labakak kanpaina: "Taberna, jatetxe eta kafetegietan kartelak, menuak eta gainerakoak euskaraz egoteko, hizkuntza paisaian eragiteko, eta bezeroak bertako hizkuntzan aritu ahal izateko egiten dugun lanaren testuinguruan ulertzen dugu kanpaina hau, udalerri euskaldunetako tabernetan euskarazko prentsa herritarren eskura egotea ezinbestekoa delakoan. Oraindik urrats hori egin ez duten ostalariei, beraz, dei egiten diegu euskara eta euskarazko prentsa herritarren eskura jar ditzaten, tabernaren edo jatetxearen eguneroko osagai gisa".


Data My Pet » Nola Garrantzitsua Sex?\nAzken eguneratzea: Jan. 18 2021 | 2 min irakurri\nMaria eta Ryan *(izenak aldatu ziren) dela bere lagun gehienak envied pare bat izan ziren. Bai unibertsitateko lanpostu handiz lizentziatuak ziren. Oraindik ez dago haurrak. Baina Olabide handia urak metropoli eremu handi batean. Ekonomikoki eroso eta maitemindu ziren. Denek pentsatu hurbil ziren zuk etorri izan den bezala “Bikote perfektua”.\nZer bikotearen lagun ez zekien zen ez zegoela Mariaren eta Ryan zuten beren harremanari antsietatea batzuk eragiten sekretu bat 4 urte. Ez zuten sexuaren dute.\nRyan-en istorioa…”Erabat dut Mary maiteminduta nago. Baina zergatik ez dut oraindik ezkondu zen arrazoi bakarra da, ez dudalako sentitzen sutsua edo lustful bere sexu for. Bere naiz erakarri, baina hartu edo utzi sexuaren beharrik berarekin izan nuen. Ez dut ez du bere duten aurre big dagoela uste arren. I”ll ziurrenik proposatzen laster.”\nMariaren istorioa…”Buruz sexuaren daukagu 4 urtebete aldiz. Inoiz ez nuke inori dagoela. Bere ez normal ezagutzen dut. Esan nahi dut Ryan da beste hainbeste eratara handia – Ez dut uste hori gurekin izango du eragina izugarri. Baina batzuetan galdetzen zait – da niretzat? Edo da hura?”\nSinetsi edo ez – badaude bikote askok besterik Ryan eta Maria ez dira sexuaren beharrik nork, aldizka edo bi alderdiek asebetetzea bezalako. Eta horietako gehienak justifikatzeko ez buruz ezer egiten ez dutelako uste sexua dela beren harremana definitu behar. Jende gehienak ez daude kimika txarra edo komunikazio txarra harremana amaitzeko prestatu. Zenuke?\nIstorio honetan zure bizitzan bezala soinuak bada — kontuan hartu behar duzu gauza batzuk daude…\n1. Ezin izan da zure bizitza osoan bizi zaren erregularra sexu-intimitatea gabe?\n2. Nola garrantzitsua sexua da duzu? Nola garrantzitsua izan da beti?\n3. Ez sexua dela sentitzen duzu ezkontza edo epe luzeko harreman baten zati garrantzitsu bat da?\n4. Izan ziur ez dela ezer ez fisikoki edo hormonally oker Zuetariko egina duzu?\n5. Have you bai edozein sexu trauma moduko bizi?\n6. Have sexu terapeuta bat edo beste profesional zure sexu-bizitza buruz jotzen duzu hizketan?\nNire iritziz, sex luze baten osagai oso garrantzitsua da- luzerako harremana. Gabe – ez hutsune bat duten pertsonak izango beste harreman bete da, food, jokoarekiko, alkohola edo beste sexu-egintza (Interneteko porno edo datazio guneak), eta abar.\nGehiago – sex fun eta ondo atsegina asko da! Ez galdu itzazu zure harremanaren zati benetan aberasgarria izan daiteke. Ezin baduzu zure sexu-bizitza buruz komunikatu zure bikotekidearekin – ondoren, komunikazio general matxura aldi bat behar duzu. Azkenean izango da zure bizitzako beste arlo seep. Lortu behar duzun laguntza orain edo ez bazaude oraindik gehiegi inbertitu – fidantza ahal duzun bitartean nahi ahal izango duzu.\nOndorioa…Ryan eta Mary azkenean ezkontzeko zuen eta gutxieneko sexua izan eztei on. Hori ez doitzeko Mariaren eztei fantasia baten ideia, beraz Panicked zuen eta eman Ryan ultimatuma. Terapia edo annulment. Eman terapia saiatu bat egin dute, baina Ryan aurkitu ez dagoela ez zen askoz lan egiteko. Besterik ez zen sutsu nahikoa sexu edo sexu Mary buruz. Ez zegoen ziur. Zoritxarrez Ryan eta Mary bereizita, eta, orain, dibortzio aukera eztabaidatzen.\n6 Aholkuak Sobrevivir udako hilabeteetan Solo To!\n6 Gakoa Galdera Yourself Galdetu Ari Dating Pool murgilduta aurretik


Literaturarekiko zaletasuna biztuteko Kontalekua Bermeon | El Correo\nCostaLiteraturarekiko zaletasuna biztuteko Kontalekua Bermeon\nLiteraturarekiko zaletasuna biztuteko Kontalekua Bermeon\nJueves, 14 septiembre 2017, 02:00\nHaurren artean literaturarekiko zaletasuna biztuteko Kontuleku espazioa zabalduko dabe Bermeon, urriaren 3tik aurrera. Ekimena hiru eta sei urtera arteko umeei zuzenduta dago, eta liburuekiko maitasuna sustatzeaz gain, ahozko literaturaren eta irudimenaren munduari esker, haurren eta gurasoen arteko harremanak sendotu gura dira.\nKontuleku tailerra urriaren 3tik azaroaren 28ra egingo da Joxe Miel Barandiaran Udal Liburutegian; martitzenetan izango da eta guztira bederatzi saio izango dira. Bi talde antolatuko dira: alde batetik, hiru eta lau urteko haurren taldea (17:15-18:15), eta, bestetik, bost eta sei urtekoena (18:15-19:15). Talde bakotxean zortzi umek parte hartu ahal izango dabe, beti be guraso bategaz. Landuko diran alorren artean, afektibitatea, psikomotrizitatea, estimulazio goiztiarra eta harremanak dagoz, besteak beste. «Gurasoek beren seme-alabakaz bizipenak partekatzeko hainbat baliabide aurkituko dabez espazio honetan. Soinu jolasak, jolas lirikoak eta antzerkia antolatuko dira, besteak beste, gaineratu dabe. Egun bakotxean jarduera eta gai desberdinak jorratuko dabez, eta gurasoei, bibliografia eta etxean lantzeko jarraibideak emango deutsiez. Kontalekuan parte hartu gura dabenek izena emon behar dabe aurretik, Bermeoko liburutegian.\n'Go!azen', Gatibu y los payasos de la tele, protagonistas en el play-back de Bermeo Aulesti mejorará la seguridad de su principal vial para finales de año


Gurean Gaur - hamaika telebista - Page #12\n13/13 sumarioko bigarren saioa izan da gaur, Madrilen dago zuzeneko jarraipena egiten Martxelo Diaz Garako kazetariak. Horregatik, auziaren nondik norako guztiak ezagutze aldera Garako kazetariarekin zuzeneko konexioa egin dugu.\nAurrera Fest abian da eta jaialdiaren baitako ikuskizun batean jarriko dugu arreta gaurkoan. Uztailaren 15ean Sutan Taldeak kontzertua eskainiko du bertan eta ikusgai izango dugunaren nondik norakoez aritzeko Alain Gutierrez Sutan taldeko ahotsarekin hitz egin dugu.\nErrealitate areagotuan bisitatu ahal da Gasteizko Andra Mari katedrala\nHiru bideo berrik osatzen dute esperientzia, XII. mendetik eraikinak izan duen bilakaera erakusten dutenak 360 graduko bideoen bidez.\nUztailaren 16tik abuztuaren 1era egingo dute Erriberriko Antzerki jaialdia\nEgile klasikoek eta gaur egungo sortzaileek osatzen dute diziplina anitz biltzen dituen egitaraua. Nafarroako zein estatuko konpainien ikuskizunak emango ditu jaialdiaren 22. edizioak.\nNafarroako positiboak urriko maximoetara ari dira gerturatzen\nAstelehenean eginiko 3.041 proben ondoren 484 gaixo berri atzeman dituzte eta positibotasuna %15,9koa ondorioz. Gogoratu beharra dago azkeneko egunetan %12tik gora egon dela egunero indikadorea eta egoera kontrolpean dela adierazteko honek %5etik beherakoa izan behar duela.\nArte Ederren Museoak eskuratu du Agustin Ibarrolaren ‘Guernica Gernikara’ obra\n'Petrus' laburmetraiaren trailerra zabaldu du Haruru Filmak ekoitzetxeak\nTxinak ez du Covid-19aren jatorria ikertzeko kolaboratu nahi\nBehin-behinekotasuna jaistea helburu legea egitasmoa tramitatuko du Espainiako Gobernuak


Ordu aldaketak kentzea proposatuko du Europako Batzordeak | Gizartea | Berria\nOrdu aldaketak kentzea proposatuko du Europako Batzordeak\nElektrizitatea aurrezteko neurri gisa jarri zuten indarrean; Europako hainbat estaturen arabera, ordea, ez da eraginkorra. Ordu aldaketa kentzeko proposamena Europako Legebiltzarrak eta Europako Kontseiluak onartu beharko dute.\nLondresko Big Ben erloju ezaguna./ Andy Rain\nEgun, Europan urtean bitan aurreratzen eta atzeratzen da ordutegia. Martxoan ordu bete atzeratzen da; urrian, aldiz, aurreratu. Ordu aldaketa horiek, ordea, ezbaian egon dira azken urteetan, eta Europako hainbat estatuk behin baino gehiagotan eskatu dute kentzeko.\nBi eguneko jardunean urtean bitan egiten diren ordu aldaketak mantendu edo kenduko dituzten eztabaidatu du Europako Batzordeak, eta Jean-Claude Juncker Batzordeko presidenteak gaur jakinarazi du emaitza: Europako Batzordeak ordu aldaketa kentzea proposatuko du. Europako Legebiltzarrak onartu beharko du orain Batzordearen proposamena eta baita Europako Kontseiluak ere.\nUztailaren bortzetik eta abuztuaren hamaseira bitarte, loteslea ez zen herri galdeketa bat egin du Bruselak, herritarrek gaiaren inguruan zer iritzi duten jakiteko. %80 ordu aldaketaren kontra azaldu ziren. "Herritarrei kasu egin diegu", esan du Junckerrek ZDF kate alemaniarrean egin dioten elkarrizketan.\nAlemaniako Westfalenpost kazetak zabaldu duenez, 4,6 milloi biztanlek hartu dute parte galdeketan, eta %80k kentzearen aldeko hautua egin dute. Aipagarria da, hala ere, parte hartu dutenenetatik 3 milloi alemaniarrak zirela, betiere datuak zabaldu dituen kazetaren arabera.\nMargaritis Schinas Europar Batzordeko bozeramaileak adierazi duenez, herri galdeketaren emaitza loteslea izan ez arren "kontuan hartu dute" auzia eztabaidatzeko orduan. Gainera, galdeketako emaitzez gain, Europar Parlamentuaren eskaera ere kontuan hartu dute. Europako Parlamentuak, aurtengo otsailean, eskaera bat adostu zuen, eta ordu aldaketak kentzeko eskatu zion Europako Batzordeari.\nEuropar Batzordeak adierazi duenez, gaur egun, bi aukera bakarrik daude: Europa guztian ordu aldaketak kentzea edo denetan mantentzea. Izan ere, ez da gomendagarria estatu batzuek ordua aldatu eta bertzeek mantentzea. Egun, energia aurrezteko hartutako neurri bat da, baina hainbat estatu kexu azaldu dira goizean aurreztutakoa gauean gastatzen delako, eta, beraz, proportzioan ez delako ia energiarik aurrezten. Gainera, Europako Parlamentuaren arabera, zantzu argiak daude ordu aldaketa osasunerako kaltegarria dela.


"Gure aktibitatearen etengabeko gehitzeak kantitatez eta kualitatez desarroilu ereduaz modernapenaren eta berreskuntzaren prozedura inplika lezake..."\nEra harrigarri honetan hasi gintzaizkien gure "Korrok"-lagunei uda ondoren ospatu behar izaten den ohizko bileran.\nGuk, serio-serio, aurpegia zimurtu gabe, aurrera jarraitu genion gure diskurtsoari lehen aipaturiko bideetatik. Bi minuto eskas ez zuen iraungo noiz haien arteko nerbiotsuenak ezin gehiago eutsirik hasi zitzaigun ohiukatzen: "Baina, zuek, non egon zarete oporretan?... Letxugak ereiten Bardenasetan?... Joe, dexente jo zaituzte eguzkiak!...".\nEz zitzaien arrazoirik falta, guk esandakoa huskeria bait zen.\nGure diskurtsoa esaldi borobilez horniturik zegoen: esaldi luze, koadratu eta itxurosoak, ezeren mamirik gabe, ordea. Mintzo hutsa geurea. "Bale, ba, azalduko dizuegu non egon garen eta baita mordoilo honen zergaitia ere..."\nLehendabizikoz Polonian egonda ginela kontatu behar izan genien. Bertan geundela, estudiante batzuekin topo eginik, zerbeza eta vozka nahasketaren komunikazio poderioari esker, erlazionatu ginen. Walesaren arrantza-kainaberaz, Wotila-ren abertzaletasunaz eta Sobietikoen gaistokeriaz errepaso bat egin ondoren hizkuntzalariak zirela komentatu ziguten. Honekin lotuta, haietako batek bere poltsilu karteratik ateratako papera-fotokopia ttiki batez azalpenak ematen hasi zitzaigun. Beraiek asmaturiko koadro horri esker —Tesis Doktorala prestatzen ari bait ziren— berrogei ordu segidan deus ez esan gabe ele egin litekeela jakin arazi ziguten. Gure harridura haundiagotzen zihoan bitxikeriaren beste detaile batzu eskeintzen zizkiguten heinean.\nSobera hordiak zirelarik, gutariko batek —aurpegirik gogorrena— deskuido batetan ohostu zion papera. Biharamunean, bestondoa bizkortuz gero, kuriositateak eraginik koadro miragarri hori arakatzen hasi ginen. Poloniar hizkuntzaz idatzirik izan arren, ez genuen etsitu.\nOndo ulertzeko itzultzeko beharra nabaria zen. Varsobiako liburudendarik inportanteenaz galdetu ondoren haruntza abiatu ginen. Poloniargaztelania hiztegi bat idorotzea ezinezkoa zenez, euskeraz zer esanik ez!, poloniaringlesezko batekin konformatu behar izan genuen.\nAurrean genuen lana ez zen makala, baina, tira, miragarri pura deszifratu beharra zen.\nLana arintzeko leku paketsua aurkitu genuen. Nafarrak eta Katolikoak ginela esatean, komentu eder batetan ostatu eskaini ziguten, benetan inolako problemarik gabe, gainera, bertan zegoen Goierriko fraile baten laguntzari esker egin beharra erosoago egin zitzaigun. Hiru egunetan bukatutzat genuen...\nGogorra gure lana, anitz gehiago gure burua. Hain gureak diren ezaugarri hauengatik ez balitz "Diskurtso-Politiko-Burokratiko-Arautegi-Unibertsala", —hala deitzen zaio bitxikeri honi— ez zenuke zure bistan izango.\nBerrogei ordutako diskurtso jariakor bat ahozkatzeko, hona hemen bete behar duzuna. Aukera ezazu edozein esaldi lehengo zutabean; gero, itsatsi edozein bigarren zutabekoa; ondoren, gauza bera hirugarrenean; eta azkenik, berbera laugarrenean. Lerro borobil eta dotore bat osatu ondoren, has zaitezke berriz ere beste konbinaketa batzu erabiliz, hamar mila baino gehiago egin daitezke! (Zin egiten dugu)\nHITZ EGIN EZAZU...\nEZER ESAN GABE...\narautegi betebeharren eraginketak\nkondizio-finantzieroaz eta administratiboaz\nazterketari heldu egiten gaitu\nBestalde eta sakonki aztertuz\nburuzagien ikasketen zailtasunak\netorkizunerako bilakaera zuzenbideaz\nsorpenean ezinbesteko rol bat betetzen du\nBai ta ere\ngure kaktibitatearen etengabeko gehitzeak -kantitatez eta kualitatez-\nprezisio eta erabakia eska lezake\ngaurko antolakuntzaren egiturak\norganizazio partaideen beren betebeharrekiko jarreraz\nrealizaziora eta prestakuntzara lagunduko liguke\nArazo hauen esannahia eta hauexen inportantzia ezinbestekoak dira zeren eta\nerakundearen eragintza-modelo berriak\ntalde garrantzitsu baten formazio mailan partaidetasuna bermatzen du\nEsperientzia aberats eta anizkorrak edota\ngarantia iraunkorra, gure propaganda eta informabide iharduerak\naurrerapen zentzutan hezikor-norabideez\nerabakian oso funtzio inportante bat bete dezan\nAntolakuntzaren lehia baina batez ere\negituren berrindarpenaketaren desarroiloak\npremiei dagozkien koadro-erakarpenaren sistemari buruz\nsorkuntza errezten du\nAlde batetik eta berriz beste aldetik\nhainbat ekinkideekin eginiko kontsultak\nekintza egokien baldintzez\ninportantziaren ikuspuntua oztopatzen du\nIdeologi-goiko hastapenei dagokiena\njoera-erakuntzaren eragintza-orokorraren hasierak\negiaztapen-entsailu interesgarria bat eskeintzen du\nGizarte-praktika arazo hauetan\ngure ingurunearen giza-multzo-eraketa\nmodernapenaren eta berrestrukturakuntzaren prozedura inplika lezake\nHITZ EGIN EZAZU... EZER ESAN GABE... I II III IV Lankide maiteok arautegi betebeharren eraginketak kondizio-finantzieroaz eta administratiboaz azterketari heldu egiten gaitu Bestalde eta sakonki aztertuz buruzagien ikasketen zailtasunak etorkizunerako bilakaera zuzenbideaz sorpenean ezinbesteko rol bat betetzen du Bai ta ere gure kaktibitatearen etengabeko gehitzeak —kantitatez eta kualitatez— partaidetasun-orokorraren sistemaz prezisio eta erabakia eska lezake Behar beharrez gaurko antolakuntzaren egiturak organizazio partaideen beren betebeharrekiko jarreraz realizaziora eta prestakuntzara lagunduko liguke Arazo hauen esannahia eta hauexen inportantzia ezinbestekoak dira zeren eta erakundearen eragintza-modelo berriak proposizio berriez talde garrantzitsu baten formazio mailan partaidetasuna bermatzen du Esperientzia aberats eta anizkorrak edota garantia iraunkorra, gure propaganda eta informabide iharduerak aurrerapen zentzutan hezikor-norabideez erabakian oso funtzio inportante bat bete dezan Antolakuntzaren lehia baina batez ere egituren berrindarpenaketaren desarroiloak premiei dagozkien koadro-erakarpenaren sistemari buruz sorkuntza errezten du Alde batetik eta berriz beste aldetik hainbat ekinkideekin eginiko kontsultak ekintza egokien baldintzez inportantziaren ikuspuntua oztopatzen du Ideologi-goiko hastapenei dagokiena joera-erakuntzaren eragintza-orokorraren hasierak desarroilu-ereduraz egiaztapen-entsailu interesgarria bat eskeintzen du Gizarte-praktika arazo hauetan gure ingurunearen giza-multzo-eraketa ekintza moduzkoak modernapenaren eta berrestrukturakuntzaren prozedura inplika lezake


Eramaileak: abril 2015\nBideoa: TOLERANTZIA ETA ERRESPETUA\nGaurkoan ikusiko dugun bideoa haurrek ulertzeko oso erraza da. Bertan txori txiki eta berdintsu pilo bat ikusiko ditugu. Bat-batean desberdina eta askoz ere handiagoa den txori bat agertuko da beraien laguna izateko nahian. Baino txori txikiek beraz barre egingo dute, desberdina delako. Bukaeran zoritxar pixka bat jasango dute txori txikiek errespetu falta izateagatik.\nBideo honen helburua da erakustea besteez barre egitea gaizki dagoela eta luzarora begira, arazoak ekar ditzakegula.\n- Nolakoa iruditzen zaizue txori txikien jarrera?\n- Nola sentituko da beste txoria?\n- Zergatik iruditzen zaizue azkenean txori txikiek hegan ateratzen direla?\n- Ze ondorio ekarri litzaiguke besteez barre egiteak?\nPublicado por pastoralcolegioelpilar en 2:32 No hay comentarios:\nIpuina: IKUSI (errespetuaren inguruko ipuina)\nUrteetan sartua zegoen gizonak ikusteko arazo handiak zituen. Zenbait lagunekin museo bat bisitatu zuen, artean aditua baitzen. Tamalez, egun horretan betaurrekoak etxean ahaztu zituen eta ezin zituen koadroak behar bezala ikusi. Galerian sartu orduko, aurrean zuen pintura kritikatzen hasi zen. Bere aurrean gorputz baten erretratua zuela pentsatuz, harro-harro, esaten hasi zen:\n- Koadroaren markoa zeharo desegokia da. Bertan dagoen gizonaren janzkera itsusia eta desitxurosoa da. Egia esan, artistak kale egin zuen pintatutako pertsonai hain itsusia eta zikina aukeratzerakoan. Koadroa errespetu-falta izugarria iruditzen zait.\nGizonak pinturari buruz zorrotz hitz egiten jarraitu zuen. Orduan, bere emazteak gozoki hartu zuen eta jendartean eramaten zuen bitartean esan zion suabe-suabe:\n- Maitea, ispilu bat baino ez zara begiratzen ari.\nMEZUA: Gure gabeziak ikusten eta onartzen kostatzen zaigu, baina besteengan oso garbi ikusten ditugu.\n- Nola sentituko zen gizona ispilu baten aurrean zegoela jakitean?\n- Zer da errazagoa kritikatzea, gure burua ala beste pertsonak?\n- Gai gara gure akatsak onartzeko eta errespetatzeko?\n- Zerbait kritikatzen edo zuzentzen dugunean errespetuz egiten dugu?\nPublicado por pastoralcolegioelpilar en 2:30 No hay comentarios:\nERRESPETUAren eramaileak izan gaitezen\nDagoeneko oporrak bukatu zaizkigu eta eskolan gauden bueltan gehiago ikasteko asmoz. Lan handia egin dugu eta egia esateko nahiko gutxi falta zaigu ikasturtea bukatzeko. Baino dakizuen bezala irakasleontzat ez da bakarrik garrantzitsua zuei matematikak, euskara edo ingelesa bezalako ikasgaiak erakustea. Hori bakarrik gure jakintzaren zati bat da. guretzat inportanteena pertsona onak izaten erakustea da. eta horregatik hilabete honetan zehar Errespetua landuko dugu.\nAskotan entzungo zenuten gauzak errespetuz egin behar direla edo pertsonak errespetuz tratatu behar ditugula. Baino, zer da errespetua? Gauza asko izan daitezke. Baino orokorrean esan nahi du, besteak tratatu behar ditugula guri tratatzea gustatuko litzaigukeen moduan. Hau da, besteei ez egin, zuri egitea gustatuko ez litzaizukeena.\nAurreko hilabeteetan pertsonen arteko desberdintasunak zerbait positibo bezala ikusi dugu. Eta balore honekin pausu bat aurrera eman nahi dugu. Errespetua ez da bakarrik pertsonak bakean uztea edo ez molestatzea. Baizik eta bakoitza den bezalakoa onartu eta maitatu. Eta hori da hilabete honetan ahaleginduko garena.\nPentsatu momentu batez zure lagun guztietan. Guztiek izango dute guri gustatzen ez zaigun zerbait (agian oso berritsuak dira, edo gehiegi agintzen dute, edo aspergarriak dira…); baino hori kenduta asko maite ditugu. Hala ere, badaude beste pertsona batzuk askoz ere desberdinagoak direnak, baino horiek ere maitatuko ditugu. Besteen iritziak eta pentsamenduak entzun eta onartu behar ditugu. Horregatik ezin dugu esan gure ideiak besteenak baino hobeak direnik.\nBeraz, ea hilabete honetatik aurrera gai garen pertsonak diren bezala onartzen eta errespetatzen eta modu onean tratatzen. Errespetua baita erlazio guztien oinarria. Gure inguruko pertsonak onartu eta errespetatzen baditugu, ez dira arazorik sortuko.\nNor ausartuko da eskolan ERRESPETU eramaile izatera?\nPublicado por pastoralcolegioelpilar en 2:27 No hay comentarios:\nJesus PIZTU da / Jesús ha RESUCITADO\nPublicado por pastoralcolegioelpilar en 12:53 No hay comentarios:


Aurrekoa Abenduak 14 Larunbata Hurrengoa\nAbenduak 14 • 17:00 • AIETE K.E. (Aiete) Euskaraz\nFrantzia Éric Warin, Éric Summer 89´\nInformazio gehiago filmaffinity webgunean: Ballerina\nAbenduak 14 • 11:00-12:30 • (Parte Zaharra) Literatura\n2019: Azaroak 16. Saio berezia adur, adur, ez naiz zure beldur areto literarioan (Mandas Dukearen aretoan). Beldurra landuko da haur literaturaren bidez. 2019: Abenduak 14 (Haur Liburutegia, Fermin Calbetón kalea) 2020: urtarrilak 11, otsailak 8, martxoak 7 eta apirilak 25 (Haur Liburutegia, Fermin Calbetón kalea).\nAbenduak 14 • 11:30 • Larratxoko plaza (Altza-Larratxo) Musika\nHaurrentzako berbena Larratxoko plazan.\nIkuskizun saltsero eta parte hartzaile honetan, euskara ardatz harturik, hitz jokoak, bertsoak, dantzak, jolasak eta kantuak izango ditugu.\n(Euria eginez gero Larratxoko Eskolan izango da saioa)\nAbenduak 14 • 17:00 • San Telmo Museoa (Parte Zaharra) Haurrak\nHistoriaurreko animaliei buruzko artista tailerra. Kiputz historiaurreko amildegia izan zen, animalia askoren tranpa. Bertan aurkitutako animalien garezurra berregingo dugu Cova Orgaz eskultorearen laguntzaz.\nKiputz. Amildegia Historiaurrean erakusketarekin lotutako jarduera.\nSarrerak salgai hilaren lehen egunetik aurrera. Aurten, estreinakoz, museoko bazkideek hasieratik izango dute aukera programazio osoko sarrerak erosteko, eta %10eko deskontua izango dute.\nSan Tomas Jaia\nAbenduak 14 • 10:00 • Larratxoko plaza (Altza-Larratxo) Kultura +\nBaserriko produktuak, artisauak...\nAbenduak 14 • 11:00 + 18:00 • San Telmo Museoa (Parte Zaharra) Erakusketak\nSistemen diseinua: Ulm eskola eta Braun konpainia erakusketara bisita gidatua.\nSistemen disienua: Ulm eskola eta Braun konpainia erakusketarekin lotutako jarduera.\nAbenduak 14 • 12:00 • Loiola auzoan barrena (Loiola-Martutene) Musika\nIpuin kontaketa: "Naturaz gozatzeko eskuliburua"\nAbenduak 14 • 11:30 • Kutxa Ekoguneko haur parkea Literatura\nHamaika gauza daude naturan ikusteko eta egiteko, hiriko parkean nahiz basoaren erdian. Liburu honetan hainbat ideia aurkituko dituzu kanpora irten eta naturaz gozatzeko.\nAbenduak 14 • 17:00 • Illumbe Bertsoa\nAurkezleak: Ion Zaldua Brit eta Itziar Etxezarreta Arakistain\nIpuin kontaketa: "Moko txiki"\nHipopotamo baten gainean bizi den Moko txiki txoritxoa da protagonista. Handiaren babesean, handiarekin sinbiosian, elkarri lagunduz, ederki bizi dira. Behin, ordea, hipopotamoaren lagunek barre egiten diote Moko txikiri, bere hitz egiteko moduarengatik, hipopotamoaren indarrik ez duen orroa egiteko ohitura duelako. Triste eta goibel dagoela inguruan duenari erreparatzen dio, eta txorien kantua aditzen du.\nAbenduak 14 • 18:00 • Lugaritz K.E. Antzerkia eta Dantza\nGarabis irla txikian, Matilde eta Agapito erregeen erruz, euria egiteari utzi dio eta ondorioz mendia eta erreka lehortu dira. Ez dago zer jaterik ezta ere zer edaterik, beraz, biztanle guztiak Txis irlara joango dira bizitzera. Baina Txis eta Garabiseko herriek oso ohitura ezberdinak dituzte eta elkarbizitzea ez da batere erraza izango.